Hadir Berkongsi Doa Dan Nasihat, Ebit Lew Lawat Pusat Kawalan Sempadan

Walaupun berdepan dengan pelbagai kesukaran dan kejadian di luar jangkaan tahun ini, namun rakyat Malaysia terutamanya- mereka yang memerlukan boleh menarik sedikit nafas lega dengan kelibat dan kehadiran penceramah serta pendakwah Ebit Liew yang sepertinya akan tampil di mana sahaja mereka yang memerlukan bantuan ini berada.

Daripada menghulurkan bantuan makanan dan keperluan harian kepada yang kurang berkemampuan sehingga membina pasar raya dengan harga berpatutan, Ebit Lew kini baru-baru ini turut melawat pusat kawalan sempadan negara di utara tanah air susulan perkembangan terbaru di sana ketika ini.

Selasa lalu, media melaporkan berlakunya kejadian tembak-menembak antara anggota keselamatan negara dengan kumpulan penyeludup dari Thailand yang turut mengakibatkan kematian seorang anggota PGA, mendiang Koperal Baharuddin Ramli serta kecederaan parah kepada Koperal Norihan a/l Tari dalam kejadian yang berlaku kira-kira 600 meter dari pos kawalan TS9 di Padang Besar, Perlis.

Sejurus menerima perkembangan mengenai insiden berkenaan, Ebit dalam satu hantaran yang dibuat di akaun Facebook-nya pada semalam berkongsikan telah menziarahi kawasan berkenaan bagi melihat keadaan semasa serta berkongsikan nasihat dan doa kepada bersama perajurit-perajurit negara di sana.

“Dah lewat semalam dari Hospital Alor Setar terus ke Hospital Perlis dan ziarah pusat-pusat kawalan sempadan. Mereka minta berkongsi nasihat dan doa.

“Sebak sayu bila mereka kata kami semua terkejut tak percaya ustaz sudi datang ke sini. Tengok ustaz buat kami rasa semangat. Terharu (dengan) pengorbanan mereka,” kata Ebit.

Menerusi lawatannya ke pusat kawalan sempadan negara itu, Ebit berkata beliau juga dapat merasai pengorbanan anggota keselamatan yang bertugas 24 jam sehari menjaga sempadan negara.

Kisah mengenai pertempuran yang berlaku sebelum itu juga jelasnya membuatkan beliau sebak dan meningatkan dirinya tentang amanah yang dipegang petugas-petugas keselamatan ini dalam bekerja.

“Lain suasana tempat mereka bertugas. Sebak dengar kisah saat akhir pejuang negara ini.

“Menembak sehingga habis peluru dan akhirnya letak senapang di dada. Betapa amanah mereka ini dalam menjalankan tugas.

Tambah Ebit lagi, petugas-petugas keselamatan ini bukan sahaja berkorban dan amanah dalam menjaga sempadan malah ada di kalangan mereka ini sudah lama berjauhan dengan keluarga.

Jelasnya, ada dalam kalangan mereka ini yang sudah sebulan bertugas di kawasan berkenaan dan tidak kurang juga ada yang masih belum berjumpa dengan ahli keluarga sepanjang siri perintah kawalan pergerakan ketika ini.

“Sedang kita tidur lena dan makan sedap mereka jaga negara 24 jam. Bergilir kerja tanpa waktu masa.

“Berjauhan dengan keluarga. Sebulan dan lebih duduk dalam hutan ini. Musim PKP ini lagi ada yang langsung tak jumpa anak isteri lagi,” kongsi Ebit di hantaran berkenaan.

Baca juga perkongsian lain mengenai Ebit Lew yang pernah kami laporkan sebelum ini melalui pautan di bawah.

Pilu Dengan Pemergian Siti Nur Surya, Ebit Lew Ziarah Keluarga Arwah Di Terengganu

Selepas ElewsMart, Ebit Lew Wujudkan ‘Food Bank’ Khas Untuk Membantu Golongan Yang Memerlukan

Tular Video Jagung Dirampas Penguatkuasa Di Selayang, Penjual Terharu Terima Bantuan Ebit Lew


Hadir Dengan Hadiah Percuma, Rebut Tawaran Super Sales Deals 9.9 Untuk HUAWEI MatePad Baru

Teknologi kini bergerak dengan pantas, pelbagai model peranti silih berganti yang ditawarkan di pasaran. Tapi berbaloi ke untuk dimiliki? Tak perlu berbelanja lebih lagi kalau anda boleh menikmati teknologi yang mengagumkan pada harga lebih jimat.

Peminat HUAWEI, ucapkan selamat datang kepada HUAWEI MatePad baru yang dilengkapi dengan ciri hiburan yang mengasyikkan, pembelajaran yang efisien dan pengalaman AI yang lancar. Kalau anda mahu tahu, bermula 9 September, HUAWEI MatePad baru akan dijual pada harga RM1,399 di HUAWEI Experience Stores di seluruh negara dan secara atas talian di HUAWEI Store.

Dengan setiap pembelian HUAWEI MatePad baru, anda akan menerima papan kekunci HUAWEI percuma serta hadiah lain seperti ganjaran pusat untuk ahli HUAWEI, HUAWEI Cloud Storage 15GB (selama 12 bulan) dan banyak lagi yang bernilai sehingga RM500!*

Bagi anda yang baru nak memiliki tablet dan mencari sesuatu pada harga lebih rendah, anda boleh memilih HUAWEI MatePad T 10 yang dijual pada harga RM499 untuk satu hari saja, iaitu pada 9.9. Jap, bukan itu je! HUAWEI WATCH Fit dan HUAWEI FreeLace Pro turut akan dijual pada harga RM499 dan RM399. Rugi besarlah kalau anda terlepas tawaran hebat ini pada HUAWEI Super Sales Deals 9.9.

Bosan dengan kualiti audio peranti yang tak memuaskan? Dengan HUAWEI MatePad, anda boleh rasai sendiri pengalaman audio premium kerana HUAWEI MatePad menyokong Histen 6.0 untuk kesan bunyi stereo 3D.

Kalau dengar muzik atau menonton filem, anda dapat dengar sendiri bunyi yang dihasilkan memang lebih jelas dan mendalam melalui 4 pembesar suara dan sistem bunyi 4 saluran Harman Kardon. Bunyi yang rumit pun boleh didengari dengan lebih jelas dan sempurna. Lepas ini, nak mandi sambil pasang lagu mestilah lagi syok.

Anda selalu multitasking? Pernah berhadapan dengan situasi nak tulis nota di tablet pada masa yang sama nak balas pesanan teks dari client?

Lepas ini lebih mudah anda nak buat lebih banyak kerja dalam satu masa dengan ciri Multi-Window. Ciri ini membolehkan dua aplikasi dibuka secara serentak, dan lebih menarik ialah dengan aplikasi ini juga anda dapat berinteraksi antara satu sama lain yang pastinya memberikan kecekapan multi-tugas maksimum.

Melalui kehidupan norma baharu, jarak sosial yang dipraktikkan telah membuatkan kita semakin jauh antara keluarga dan rakan-rakan. Tapi, teknologi membantu kita terus berhubung menerusi panggilan video bersama yang tersayang.

HUAWEI MatePad dilengkapi dengan HUAWEI MeeTime, iaitu fungsi perbualan video yang menyokong panggilan berkualiti tinggi sehingga 1080p antara dua peranti HUAWEI. Walaupun terpaksa berjauhan, anda masih lagi boleh berhubung dengan MeeTime.

Bagi yang berjiwa kreatif dan sentiasa perlukan sesuatu untuk mencatatkan ilham anda yang datang secara tiba-tiba, HUAWEI MatePad semestinya rakan yang perlu dibawa sentiasa. Dilengkapi dengan papan kekunci dan boleh digunakan dengan HUAWEI M-Pensil (yang dapat dibeli secara berasingan), tablet ini semestinya memudahkan anda mencatat nota dan inspirasi spontan.

HUAWEI M-Pencil mempunyai 4,096 tahap kepekaan tekanan, untuk menulis dengan cukup halus agar pemikiran dan inspirasi anda dapat dicatat dengan lebih baik.

HUAWEI MatePad yang baru turut dilengkapi dengan mod keselesaan mata (comfort eyes) yang mengurangkan pelepasan cahaya biru pada paparan, serta mod eBook untuk mengurangkan keletihan mata jika anda membaca untuk jangka masa yang lama pada tablet.

Apabila mod eBook diaktifkan, skrin akan menjadi hitam dan putih untuk memberi keselesaan pada mata anda. Tak perlu bimbang jika perlu melihat tablet pada masa yang lama lepas ini.

Tak perlu tunggu lagi untuk membeli peranti baru yang memberi manfaat kepada kehidupan anda. Apa kata anda dapatkan semuanya bermula 9 September dan nikmati pilihan pembayaran secara pelan ansuran.

Untuk anda yang memilih untuk membayar secara ansuran anda boleh berbuat demikian dibawah pelan HUAWEI’s Together 2020.Pelan ini juga ada untuk pelajar, di mana anda boleh mendapatkan HUAWEI nova 7 SE dan HUAWEI MatePad dan dengan hanya membayar RM7.94 sehari selama 12 bulan. Kemasukkan universiti dan nak dekat so bolehlah beli peranti HUAWEI di bawah pelan ini. Lagi jimat dan berbaloi.

HUAWEI AppGallery kini mengandungi aplikasi yang paling kerap digunakan oleh rakyat Malaysia seperti WeChat, Line, HereWeGo, AirAsia, TikTok, Lazada, Touch ‘n Go eWallet, Foodpanda, Maybank2u dan banyak lagi.

Pengguna HUAWEI juga dapat mencari dan memuat turun lebih banyak aplikasi dari “Petal Search Widget” yang telah siap dipasang pada peranti mereka. AppGallery juga selamat, kerana diperkuat dengan empat lapisan perlindungan yang telah diperakui oleh standard industri tertinggi.

Jadi tunggu apa lagi, jangan lepaskan peluang untuk memiliki HUAWEI MatePad dan MatePad T 10 yang akan tersedia mulai 9 September di HUAWEI Store. Save the date dan nikmati pengalaman luar biasa pada HUAWEI Super Sales Deals 9.9. Untuk maklumat lanjut anda boleh terus ke Facebook HUAWEI.

Hidup pintar tak perlu bayar lebih hanya dengan HUAWEI.


Hadir Dengan Rim Aloi Dan Lencana Logo Baharu, Proton Saga MC2 Bakal Dilancarkan Pada 12 Mei

Proton sudah mengumumkan tarikh pelancaran Proton Saga MC2 (Minor Change 2) facelift baharu yang dinanti-nantikan ramai. Model itu akan debut pada 12 Mei, Khamis ini, pada pukul 9.45 pagi nanti.

Bagi memberikan gambaran kepada orang ramai apakah yang akan dipertontonkan semasa pelancaran, Proton telah berkongsi beberapa perubahan kosmetik pada sedan segmen A yang dikemas kini.

Dua imej teaser telah dipertontonkan melalui laman Facebook Proton Cars pada hari ini; bahagian hadapan tampil dengan lencana logo baharu Proton berbentuk bulat, bersama aksen berwarna merah di bahagian gril dan satu gambar lagi menunjukkan rim aloi 15-inci baharu dengan rekaan lebih sporty yang berwarna dua-tona.

Proton Saga MC2 ini dijangka bakal ditawarkan dalam 4 jenis varian; Standard (Manual), Standard (Automatik), Premium (Automatik) dan varian tertinggi Premium S (Automatik).

Kesemua varian juga bakal menerima standard sistem pintu keyless, butang push start, tempat duduk separa kulit dan dan skirt sisi dengan bibir bampar hadapan.

Dari segi enjin pula, tiada pertukaran ketara jika dibandingkan dengan model terdahulu. Proton Saga MC2 masih dilengkapi dengan enjin 4-silinder, 95hp dan 120Nm tork.

Orang ramai boleh menonton pelancaran virtual melalui Facebook Proton Cars pada 12 Mei, Khamis ini, tepat pukul 9:45 pagi nanti. Jika anda mahu menjadi orang terawal mendapat model Proton Saga baharu ini, anda sudah boleh daftar minat menerusi laman khas ini.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sementara itu, anda boleh baca lagi berita-berita menarik Proton yang berlaku di pasaran luar negara yang boleh dibanggakan oleh rakyat Malaysia melalui pautan di bawah.

Proton Saga Diiktiraf Sebagai Kereta Sedan Terlaris Di Kenya Untuk Tahun 2021

Polis Kenya Pilih SUV Proton X70 Sebagai Kenderaan Rasmi

Orang Pakistan Kagum Ketahanan Proton Saga Biarpun Disondol ‘Myvi’ Dari Belakang


Hadir Dengan Teknologi AI, ‘Smart Home’ Ini Dijual Pada Harga RM200,000

Tahun ini adalah tahun paling mencabar. Ada sebahagian daripada kita berharap untuk terbang ke angkasa dan berehat dari segala masalah dan cabaran yang ada di bumi. Mungkin sukar untuk berbuat demikian dan akan memakan kos yang sangat tinggi.

Namun, jangan risau. Sebuah syarikat dari Singapura, Nestron telah membina sebuah rumah pintar yang kelihatan seperti kapal angkasa.

Rumah pasang siap, Cube Two ini mempunyai kelebihan yang anda sendiri inginkan. Pertama, semuanya sudah siap dipasang – anda hanya perlu tunggu untuk pindah masuk sahaja. Kedua, ia juga hadir dengan teknologi AI.

Dengan 263 kaki persegi, ia adalah rumah yang cukup besar untuk pasangan yang baharu berkahwin atau mereka yang menginginkan ruang sendiri.

Nestron mempunyai beberapa idea yang cuba untuk mereka ketengahkan. Antaranya adalah mereka mahu membina rumah mampu milik dengan teknologi mesra alam yang kelihatan moden.

Sebagai contoh, bahan yang digunakan untuk membina rumah ini sesuai untuk semua jenis iklim. Selain itu, rumah ini juga dibuat daripada bahan tahan api dan gempa.

Semua rumah pintar yang dibina oleh Nestron juga hadir dengan teknologi AI. Anda hanya perlu menggunakan suara untuk mengawal pelbagai fungsi dan bahagian rumah. AI juga akan mempelajari cara hidup anda sebagai tuan rumah dari masa ke masa.

Cube Two telah dibuka untuk pra tempahan. Kos kediaman bermula pada harga $ 52,000, iaitu bersamaan dengan RM221,910.00. Tetapi ada kos tambahan untuk alat elektrik dan penghantaran.

Terdahulu, sebuah rumah teres telah diubahsuai dengan rekaan moden dan minimalis telah viral di media sosial. Klik pautan di bawah untuk membaca.

Lihat Bagaimana Rumah Teres Ini Diubahsuai Dengan Rekaan Moden Dan Minimalis

Kreatif Dan Unik, Rumah Lama Ini Jadi ‘Mahal’ Selepas Berpagarkan iPhone

Hampir 30 Tahun Terbiar, Lihat Transformasi Rumah Pemain Kedah FA Ini Bermodalkan RM60,000


Hadir Untuk Memenuhi Undangan, Bekas Kekasih Jelaskan Apa Yang Berlaku Di Majlis Perkahwinan

Beberapa hari ini tular di media sosial perkongsian video pengantin wanita yang menangis dan meraung dalam sebuah majlis perkahwinan di Indonesia. Ia dipercayai berlaku selepas beliau melihat kehadiran bekas kekasihnya di majlis berkenaan.

Sebelum ini tidak banyak yang diketahui tentang apakah sebenarnya yang berlaku dalam majlis perkahwinan berkenaan sehinggalah portal KOMPAS.COM daripada Indonesia pada semalam memberikan maklumat lanjut mengenai kejadian itu.

Kesian pengantin lelaki.. rupanya bini masih sayang ex. Ex pulak muka macam Brad Pitt. pic.twitter.com/OSeb4tidaZ

— Maria Mariana (@naimazharrr) December 13, 2020

Kejadian itu menurut mereka dilaporkan berlaku di Lombok Timur pada Sabtu lalu di mana bekas kekasih yang dikenali sebagai Dayat menghadiri majlis resepsi bekas teman wanitanya itu yang dikenali sebagai Aollina Alfia Lestari.

Bekas teman lelaki wanita berkenaan juga memberitahu mereka sebelum ini pernah menjalankan hubungan selama dua tahun dan sudah berada dalam fasa yang agak serius dan pernah memikirkan untuk ke jinjang pelamin.

Bercerita mengenai kejadian bekas teman wanitanya itu meraung, beliau berkata ianya berkemungkinan berlaku kerana wanita berkenaan masih mengingati apa yang telah mereka lalui selama ini.

“Banyak kenangan yang masih dikenang, ingat dan sekarang seolah tidak percaya dengan diri sendiri (pengantin perempuan) kerana telah menjalani hubungan serius” kata Dayat seperti dipetik Kompas.

Menjelaskan mengenai kehadirannya ke majlis resepsi berkenaan (yang mungkin menjadi persoalan), Dayat memberitahu beliau sebenarnya dijemput ke majlis berkenaan dan bukannya hadir tanpa undangan.

Kehadirannya itu bagaimanapun menurutnya adalah untuk memberikan ucapan selamat kepada kedua-dua mempelai dan menyaksikan majlis mereka.

“Niat saya baik datang ke sana, malah saya rela datang dari Lombot Barat ke Lombok Timur untuk melihat kedua mempelai bahagia dan tersenyum manis.

“Saya juga gembira jika dia gembira dan bahagian,” jelasnya.

Menyedari kehadirannya telah menimbulkan kekecohan sehingga ianya dirakam dan tular di media sosial sehingga ke Malaysia, Dayat juga menjelaskan beliau sudah memohon maaf kepada keluarga pengantin.

Kehadirannya itu seperti dimaklumkan sebelum ini jelasnya hanyalah untuk memenuhi undangan memandangkan dia mempunyai kesempatan ketika itu.

Baca juga perkembangan semasa media sosial yang pernah kami kongsikan sebelum ini melalui pautan di bawah.

Terkenal Disebabkan Filem 3 Idiots, Tasik Pangong Yang Cantik Kini ‘Musnah’ Akibat Sampah

Negara Kecil Untuk Melancong, Rakyat Singapura Pilih Untuk Bercuti Di Hotel Sahaja

‘Sembahyang Hajat Setiap Tahun’- Prinsip Tauke Berbangsa Cina Di Kelantan Ini Dipuji Netizen


Hadis Wajib Dapat Syurga Jika Mengislamkan Seseorang Adalah Palsu

Hangat dibincangkan di media sosial baru-baru ini apabila terdapat seorang YouTuber yang memuat naik konten mengislamkan seorang lelaki di pada platform TikTok.

Meskipun niat dalam mengajak orang ramai memeluk agama Islam merupakan amalan yang baik dalam agama, tindakan beliau yang merakam serta mengislamkan lelaki tersebut dalam keadaan tidak bersedia sekaligus menimbul pelbagai persoalan dan tohmahan daripada para netizen.

2. Teaching people about Islam does not end at Kalimah Syahadah but, you need to guide them to better understand the religion.

3. Assuming all non-Muslims go to Neraka is absurd

4. Tunggang agama for content is cheap https://t.co/bGR6aQ2mWR

— LocalSunBear 🐻🏴🏴🏴 (@JohanHeartyAnda) September 27, 2021

Bukan itu sahaja, para netizen turut mengatakan bahawa ini bukanlah cara dakwah sebenar dan hal tersebut sedikit sebanyak mencalarkan imej Islam itu sendiri.

Seharusnya, tugas mengislamkan seseorang tidak hanya terhenti dengan mengucapkan dua kalimah syahadah sebaliknya perlu membimbing lelaki tersebut untuk memahami agama Islam dengan lebih mendalam.

Di sebalik pelbagai kecaman yang diterima, beliau nampaknya turut disokong oleh seorang lagi influencer yang juga merupakan seorang Dai yang berkongsi sebuah hadis di mana individu yang mengislamkan seseorang maka wajib mendapat Syurga.

— Singgang Budu 🇲🇾 (@asyhkr_) September 27, 2021

Meskipun komen tersebut seolah mengajak umat Islam untuk meramaikan orang ramai memeluk agama Islam, komen daripada Dai yang diperoleh daripada ruangan komen Instagram nampaknya telah menarik seorang netizen untuk menjelaskan dengan lebih lanjut.

Menerusi perkongsian Twitter @ibn_ramzi selaku editor kepada laman Semak Hadis dan admin @hakazasunnah tampil menjelaskan bahawa hadis yang dikongsikan Dai tersebut merupakan hadis dhaif berat di mana perawinya munkar dan sanadnya juga dhaif.

Malah, laman Mufti Wilayah Persekutuan turut membincangkan hadis ini serta berkongsi beberapa para ulama yang berpendapat hadis ini merupakan hadis yang palsu. Anda boleh ketahui dengan lebih lanjut dengan klik di sini.

hadis ini bukan daripada Nabi ﷺ. malah ianya adalah dhaif berat. pertama ianya ada perawi yang munkar (ruj Mizan i'tidal ). dan juga sanadnya dhaif.

Mengajak orang bukan muslim kepada islam adalah usaha yang baik, namun pastikan dengan cara yang betul. https://t.co/RI6RJAjfFG

— ibn ramzi (@ibn_ramzi) September 27, 2021

saya minta tuan-tuan yang reply atau quote tweet tidak memaki atau menghina mereka ye. kita nasihat dengan baik. tegur mana yang salah.

kita sesama saudara. saya hanya tegur dimana beliau silap didalam hadis. adapun perbuatan baik dia buat tetap kita puji.

— ibn ramzi (@ibn_ramzi) September 28, 2021

Beliau turut menjelaskan mengajak orang bukan Islam kepada Islam sememangnya usaha yang baik namun haruslah dengan cara yang betul.

Dalam erti kata lain, terdapat prosedur dan langkah yang betul dalam mengajak orang bukan Islam memeluk Islam dan bukanlah sekadar menyebut dua kalimah syahadah tanpa sebarang bimbingan. Perkongsian di media sosial yang dapat ditonton orang ramai sekaligus dapat mengundang kepada sensitiviti agama lain.

Ikuti juga kisah seorang hartawan ini yang sering menayang harta dan bermewah di Dubai yang kini kembali mengalami masalah kewangan semula.

Sering Tayang Harta Dan Bermewah Di Dubai, Hartawan Ini Kembali Alami Masalah Kewangan Semula

Kecuaian Punca Kemalangan Maut, Ahmad Dhani Tepati Janji Sara Enam Janda Sejak 8 Tahun Lalu


Kisah Haenyeo, Wanita Tua Korea Yang Boleh Menyelam Umpama Duyung

Kita biasa dengar Bajau Laut di Sabah yang boleh berenang dan menyelam tanpa bantuan tangki oksigen.

Di Pulau Jeju, Korea Selatan juga terdapat sekumpulan wanita yang digelar Haenyeo, yang boleh berenang dan menyelam dalam laut dalam tempoh waktu yang lama tanpa menggunakan tangki oksigen.

Mereka mampu berenang hingga 65 kaki ke dasar laut dan kebanyakan dari mereka terdiri dari warga emas. Ini merupakan pekerjaan tradisi bagi wanita ini dan bakal pupus disebabkan kurangnya minat di kalangan jenerasi muda mewarisi pekerjaan ini.

Hasil tangkapan mereka terdiri dari sotong, ketam, rumpai laut dan siput kecil.  Jom saksikan bagaimana nenek tua tetapi masih bertenaga ini beraksi di lapangan mereka.

BACA: Mengembara Solo Ke Bosnia Dan Handphone Dicuri, Gadis Ini Berkongsi 8 Tips Penting

BACA juga: Siapa Sangka Pertemuan Singkat 3 Minggu Membawa Pasangan Ini Ke Jinjang Pelamin

LIKE dan FOLLOW Vocket di Facebook serta Instagram


Hafal Al-Quran Kini Lebih Mudah Dengan Aplikasi Hifz Untuk iPhone

Bulan Ramadhan bakal tiba. Pastinya ramai daripada anda berhajat untuk lebih memfokuskan kepada ibadah pada bulan ini. Buat anda yang berhajat untuk memantapkan lagi hafalan Al-Quran, sebuah pembangun tempatan telah menbangunkan aplikasi Hifz.

Dengan tagline ‘semua orang boleh menjadi hafiz’, Hifz menyediakan sebuah aplikasi dimana pengguna dapat mula menghafal Al-Quran dengan lebih mudah dan interaktif.

Secara asasnya, Hifz menyediakan sebuah Al-Quran pocket di dalam aplikasinya serta terkandung beberapa rancangan yang disediakan buat anda untuk menghabiskan sesebuah Surah dan Juzuk. Hifz juga menyediakan pelan khusus untuk anda khatam Al-Quran dengan memperuntukkan 30-60 minit sehari.

Bukan sekadar memfokuskan kepada hafalan, Hifz juga menyediakan tafsir daripada Bahasa Arab kepada Bahasa Inggeris buat pengguna bagi membolehkan pengguna memahami dengan lebih lanjut hafalan mereka.

Tidak cukup interaktif sesebuah aplikasi pembelajaran jika tidak disediakan dengan quiz. Hifz mengambil pendekatan yang sama dengan menyediakan beberapa quiz bagi menguji ingatan para pengguna. Terbaik!

Untuk membuat anda bersama rakan-rakan anda berlumba untuk habiskan hafal pada masa tertentu, Hifz turut memaparkan notifikasi jika rakan-rakan anda telah membuat hafalan ayat baru. Pastinya buatkan anda tidak mahu melepaskan peluang membuat hafalan dengan lebih banyak. Hifz turut menyediakan intergrasi untuk memaparkan notifikasi bagi mengigatkan pengguna untuk menghafal Al-Quran pada setiap hari.

Aplikasi Hifz setakat ini hanya boleh dimuat-turun oleh pengguna iPhone dan menyediakan penggunaan percuma untuk minggu yang pertama. Seterusnya, aplikasi ini hadir secara langganan iaitu $5.99 untuk 3 bulan, $7.99 untuk 6 bulan dan $9.99 untuk setahun. Harga yang sangat berbaloi untuk dilaburkan pada aplikasi yang terbaik seperti Hifz.


6 Langkah Menghafaz Al-Quran Untuk Orang Biasa-Biasa

Allahu Akbar, Allah Maha Baik! Tidak terjangkau dek akal, dan seperti dalam mimpi Allah berikan kemudahan menghafaz buat saya orang awam yang bukan background hafiz / hafizah.

Begini ceritanya, lebih kurang 2 minggu lalu saya membuat cabaran untuk diri sendiri untuk:

Surah Almulk setelah mendengar tazkirah dari seorang ustaz tentang kelebihan Surah Almulk!

Jujurnya sebelum itu saya hanya mendengar atau membaca sahaja Surah Almulk sebelum tidur.

Memandangkan saya bukan background hafizah, saya buat target kecil sahaja, satu hari hanya satu ayat.

Seandainya ayat tersebut sukar, saya akan mengambil masa yang lebih, 2 hari atau 3 hari untuk mengulang.

Selain itu saya mengambil peluang untuk ulang bacaan di dalam waktu solat, selepas surah Al-fatihah untuk surah sunat, saya akan membaca ayat-ayat yang baru dihafaz berulang-ulang serta memahami maksudnya mengikut Teknik Faham Arab Alquran.

Faham dan bercakap Arab menggunakan bahasa Alquran: Bukan sekadar menghafaz, tetapi menghafaz dengan mengetahui satu per satu vocab (perkataan) Arab seperti bercakap.

Subhanallah bagi saya teknik ini sungguh powerful.

Kerana dahulu pernah juga mahu menghafaz, tetapi saya selalu terkeliru perkataan-perkataan Arab terkadang menyebabkan percampuran ayat lain di ayat yang lain.

Alhamdulillah apabila menggunakan Teknik “Faham Arab Alquran” Alhamdulillah Allah menjadikan ianya mudah.

Contoh: Sebagai contoh ayat ke 9 surah Almulk, sewaktu mengulangi bacaan saya agak keliru, tetapi saya teringat maknanya tentang “kesesatan yang besar”.

Alhamdulillah terus boleh meng”Arab”kan makna tersebut:

في ضلال كبير

Hafaz secara berjemaah, cara dorong mendorong sesama pencinta Alquran dan sahabat.

Hafazan untuk ayat baru saya selalu bermula sebelum ataau selepas subuh atau sebelum tidur.

Alhamdulillah dengan langkah-langkah seperti di atas, Allah permudahkan saya untuk hafaz, faham dan cuba aplikasi Ayat 1-10 Almulk dalam tempoh kurang 2 minggu.

Subhanallah! Lagi 2/3 surah (Almulk ada 30 ayat).

Sedangkan sebelum itu hidup lebih kurang 33 tahun pun tak hafaz dan faham2 surah Almulk!

Allahu Akbar, saya doakan semua yang membaca penulisan ini menjadi pencinta Alquran, dan Alquran menjadi Syafaat buat kita di akhirat dan kita semua ditemukan di Jannah!


4 Perkara Yang Buat Rakyat Malaysia Tidak Keruan Sewaktu Hari Raya

“Wuishh lain maciem sungguh fashion baju raya kau, ini yang viral di social media tu kan?”

Anda pernah atau tidak buat perkara rare masa raya? Kadang-kadang bila buat benda yang lain daripada yang lain masa raya ini, barulah sambutan hari raya terasa lebih meriah. Lebih-lebih lagi, zaman ledakan teknologi ini, di mana semua benda kita mahu kongsi di media sosial.

Cakap tentang benda rare, kami ingat lagi beberapa moment lain maciem yang pernah jadi trending masa raya satu ketika duhulu. Anda pernah buat atau tidak? Baik mengaku cepat!

Satu ketika dulu trending orang buat challenge ini, di mana anda kena ambil gambar serupa macam gambar lama yang pernah dirakamkan. Paling best kalau gambar yang dirakamkan itu nampak sama yang berubah hanya latar masa sahaja.

Kami tabik famili yang berjaya untuk buat challenge  ini. Iyalah bukan senang mahu adik-beradik atau sanak-sedara berkumpul dalam satu masa. Benda macam ini kalau dibuat setiap kali raya bukan sahaja boleh mengeratkan silaturahim malah menggamit memori. Nak try jugalah tahun ini!

Selalunya setiap kali raya majoriti yang meraikan akan mengenakan baju kurung atau baju melayu. Tetapi bila baju raya anda mempunyai corak yang berbeza daripada kebiasaan, anda mesti akan jadi tumpuan.

Iyalah, siapa sahaja yang sanggup pakai baju raya corak Hello Kitty atau Doraemon ketika hari raya. Lain daripada yang lain sungguh. Nak kata cantik itu pendapat masing-masing. Memang tunggu kena kecam rasanya.

Kalau dahulu semasa hari raya menjadi satu kewajipan untuk pulang berkumpul beramai-ramai di kampung. Tetapi sekarang macam sudah jadi satu trend baharu pula, menyambut raya di perantauan.

Mungkin bagi sesetengah orang tidak meriah raya di luar negara. Tetapi sebenarnya asalkan anda berkumpul bersama yang tersayang, semangat raya itu tetap akan ada. Cewahhh!

Anda nak tahu macam mana anda boleh sambut raya lain maciem tahun ini? Kami ada jawapannya. Anda kenalah sambut raya dengan snek Mister Potato edisi terhad. Kali ini bukan satu tetapi ada dua perisa yang korang kena cuba tahu!

Sejak Mister Potato bagi teaser di laman facebook mereka, netizen sudah mula tinggalkan komen tentang perisa yang akan dikeluarkan. Nampaknya netizen takkan dikecewakan! Ini kami kongsi sikit cara raya Lain Maciem dengan Mister Potato.

Bukan biasa-biasa nampaknya perisa edisi terhad Mister Potato kali ni. Sudahlah rendang dengan satay memang favourite rakyat Malaysia, dibuat pula perisa snek kentang kegemaran ramai. Mesti anda mahu cuba kan?

Untuk edisi terhad ini, Mister Potato Rendang Crisps hanya ada dalam bentuk canister sahaja, Mister Potato Satay Chips pula dalam format beg yang biasa anda beli itu.

Raya nanti anda jangan lupa dapatkan Mister Potato Rendang Crisps dengan Satay Chips ini. Boleh kongsi-kongsi dengan saudara-mara atau tetamu yang datang berkunjung ke rumah.

Tidak perlu hendak menyusahkan diri kacau-kacau atau kipas-kipas bila nak makan rendang atau satay sebabnya anda boleh dapatkan rasa ini hanya dengan makan Mister Potato.

Terus sahaja ke laman Facebook rasmi Mister Potato, kalau anda mahu maklumat lebih lanjut tentang tentang produk ini ya?

Jom serbu pasaraya berdekatan anda untuk mendapatkan Mister Potato Rendang Crisps dan Satay Chips edisi terhad ini. Kalau terlambat anda yang rugi. Adios Amigo!


Didakwa Cederakan Isteri, Mahkamah Perintah Hafidz Roshdi Dihantar Ke Hospital Bahagia

Tular baru-baru ini apabila Hafidz Roshdi dilaporkan melafazkan cerai kepada pihak isteri bersaksikan keluarga. Situasi menjadi lebih parah apabila Hafidz Roshdi dilaporkan memukul bekas isteri sehingga berlaku cacat kekal sekaligus menjadi buah mulut orang ramai serta perhatian pihak berkuasa.

Terbaharu, pelakon berusia 29 tahun ini dilaporkan telah menghadirkan diri ke Mahkamah Majistret Kuala Kubu Bharu pada pagi ini.

Mahkamah Majistret Kuala Kubu Bharu pada Isnin memerintahkan pelakon, Hafidz Roshdi dihantar ke Hospital Bahagia bagi menjalani rawatan psikiatri. pic.twitter.com/Hi7gddbTAd

— SinarHarian (@SinarOnline) March 13, 2023

Menerusi perkongsian Sinar Harian, pihak mahkamah memerintahkan Hafidz Roshdi untuk dihantar ke Hospital Bahagia bagi menjalani rawatan psikiatri.

Perintah itu dikeluarkan Hakim Siti Fatimah Talib yang bertindak selaku majistret selepas membenarkan permohonan Timbalan Pendakwa Raya, Nurul Qistini Qamarul Abrar bagi pemeriksaan mengikut Seksyen 342 Kanun Acara Jenayah.

Untuk pengetahuan, Hafidz Roshdi telah berkahwin dengan bekas isteri, Nurul Shuhada di mana perkahwinan selama 7 tahun ini di mana mereka telah dikurniakan dua cahaya mata sepanjang perkahwinan.


Hafiz Hamidun Dan Bahiyya Haneesa Sedia Ceriakan Anda Menerusi ‘Playlist’ Raya Di Apple Music

Setiap kali menjelang Hari Raya Aidilfitri, pastinya lagu raya antara yang akan menemani ramai dalam menaikkan lagi feel dan suasana. Malah, sudah terdapat sejumlah lagu yang pastinya dinanti ramai menjelang Aidilfitri.

Jika dulunya orang ramai perlu menanti lagu kegemaran mereka dimainkan di radio, kini dengan adanya aplikasi penstriman seperti Apple Music, orang ramai berpeluang memainkan lagu raya pilihan dengan lebih mudah.

A post shared by Hafiz Hamidun (@hafizhamidun)

A post shared by Bahiyya Haneesa #BHPercaya ✨ (@bahiyyahaneesa)

Terbaharu, Hafiz Hamidun dan kumpulan Bahiyya Haneesa tampil berkongsi playlist raya mereka menerusi Apple Music bersama para pendengar. Menerusi playlist yang dikongsikan, orang ramai berpeluang mendengar lagu raya pilihan mereka yang memuatkan lagu lama dan baharu.

Para pengguna berpeluang mendengarnya menerusi langganan Apple yang ditawarkan buat 3 bulan awal secara percuma. Ketahui lebih lanjut lagu pilihan Hafiz Hamidun dan Bahiyya Haneesa menerusi kategori religi pada platform Apple Music. Pastinya raya anda akan lebih cerai menerusi lagu daripada playlist mereka.

Ketahui lebih lanjut mengenai operasi #OpsBedil yang dijalankan oleh kumpulan hacker dari Malaysia yang berjaya menggodam pengkalan data Israel.

Lancar #OpsBedil, ‘Hacker’ Dari Malaysia Muncul Wira Selepas Berjaya Godam Pengkalan Data Israel

Tular Isu Boikot, Lelaki Ini Jelaskan Dakwaan Starbucks Dan McDonald’s Di Malaysia Menyokong Zionis


Hafizh Syahrin Sah Akan Berlumba Di MotoGP Untuk Monster Yamaha Tech3

Ianya sesuatu yang membanggakan apabila Hafizh Syahrin terpilih sebagai pelumba baharu untuk saingan 2018 bersama pasukan Monster Yamaha Tech3.

Peluang ini hadir apabila pelumba Jonas Folger tidak mahu bertanding pada tahun 2018 membuatkan Monster Yamaha Tech3 perlu mencari pelumba yang baharu. Syarikat yang berpengkalan di Perancis ini akhirnya memilih Hafizh Syahrin sebagai pelum MotoGP kedua mereka disamping Johann Zarco.

Welcome to the #Tech3Family 🙌🏻 @monsterenergy #Yamaha #Tech3 #MotoGP #GoPescao #HS55 @MotoGP

A post shared by  Monster Yamaha Tech3 (@monsteryamahatech3) on Feb 21, 2018 at 12:40am PST

Skil perlumbaan Hafizh dapat dilihat apabila beliau mecuba jentera YZR-M1 minggu lalu di Buriram, Thailand dan pasukan Monster Yamaha Tech3 sangat gembira untuk meneruskan kerjasama dengan pelumba negara ini.

“Saya sangat gembira mendapat berita ini dan akan bersama pasukan Monster Yamaha Tech3 untuk saingan 2018. Saya perlu berterima kasih kepada semua pasukan Tech3 kerana mempercayai kebolehan saya. Saya akan cuba yang terbaik tahun ini,” kata Hafiz menerusi kenyataan rasmi di laman Facebook rasmi Monster Yamaha Tech3.

Inilah hasilnya jika rider di Malaysia menggunakan bakat mereka di saluran yang betul. Tahniah sekali lagi buat Hafizh Syahrin!


Hafizh Syahrin Bakal Sertai Pasukan Moto2 Berpangkalan Di Eropah Musim Hadapan

Hajat peminat sukan permotoran negara untuk menyaksikan Hafizh Syahrin terus kekal dalam saingan kejuaraan dunia Moto2 untuk musim hadapan kini semakin hampir menjadi kenyataan.

Ia susulan pengesahan daripada pengurus beliau sendiri Razmin Masli Abdul Razak yang memaklumkan Hafizh akan kekal dalam saingan itu musim hadapan seperti dilaporkan Harian Metro.

Masa depan Hafizh dalam saingan Moto2 sebelum ini menjadi teka-teki dalam kalangan peminat selepas pasukan semasanya Aspar Team tidak menyenaraikan beliau sebagai salah seorang pelumba pasukan itu musim hadapan.

Sebaliknya dua pelumba yang akan mewakili pasukan itu adalah rakan sepasukannya musim ini Aaron Canet dan pelumba Moto3 yang akan menginjak naik ke Moto2 Albert Arenas yang kini sedang mewakili pasukan itu dalam saingan Moto3.

Menjelaskan perbincangan bersama pasukan Hafizh untuk musim hadapan sudah pun selesai, pengurus beliau bagaimanapun menjangkakan pengumuman berkenaan pasukan baru Hafizh itu hanya akan dibuat November ini.

“Perbincangan dengan pasukan buat Hafizh untuk musim 2021 sudah selesai dan Hafizh akan kekal di Kejohanan Dunia Moto2. Pasukan untuk musim 2021 akan berpangkalan di Eropah.

“Insya-Allah, pengumuman akan dibuat dalam sedikit masa lagi. Jika perancangan semua berjalan lancar di pihak pasukan, Insya-Allah (pengumuman) semasa perlumbaan di Valencia,” katanya.

Litar Ricardo Tomo di Valencia musim ini akan menjadi tuan rumah kepada dua perlumbaan iaitu Grand Prix (GP) Europa dan GP Valencia pada 8 dan 15 November ini.

Berdasarkan jadual perlumbaan ini, maka peminat kini hanya mempunyai masa tidak sampai dari sebulan sahaja lagi untuk mengetahui pasukan terbaru Hafizh musim hadapan.

Baca juga perkongsian kami mengenai ‘save’ dilakukan Hafizh Syahrin sebelum ini yang berjaya memukau penonton melalui pautan di bawah.

Aksi Luar Biasa Hafizh Syahrin Selamatkan Motosikal Buat Netizen ‘Mat Salih’ Tergamam

‘Tak Rasa Apa Dari Pinggang Ke Kaki’- Hafizh Syahrin Kongsi Detik Kemalangan Ngeri Di Austria

Hafizh Syahrin Pemilik Cap Dagangan ‘Bossku’?


Hafizh Syahrin Buat Kerja ‘Gila’, Sertai Perlumbaan Kereta 1,000km Di Sepang

Seluruh rakyat Malaysia pastinya mengenali pelumba sensasi negara ini, nama Hafizh Syahrin sudah tidak asing lagi di negara ini di atas kejayaan beliau menempa nama dalam arena perlumbaan MotoGP.

Namun adakah dia bakal meninggalkan perlumbaan Kejuaraan Motosikal Dunia tersebut? Itulah persoalan yang timbul baru-baru ini apabila pelumba tersebut bakal beraksi di dalam sebuah perlumbaan kereta Sepang 1,000km (S1K) Endurance Race pada 22-24 November ini mewakili pasukan HI-REV SIC Dream Chaser.

Hafizh dikatakan membuat kerja ‘gila’ ini berbaki lagi satu perlumbaan dalam kalendar MotoGP. Beliau perlu berulang alik dari Kuala Lumpur ke Valencia untuk menjalani latihan perlumbaan S1K di Litar Antarabangsa Sepang (SIC), Isnin ini. Hafizh dikatakan bakal bergandingan dengan Bradley Benedict Anthony dan juga Alister Yoong.

Beliau berkata lagi, bahawa dia seorang atlet sukan yang sangat aktif dan tidak boleh hanya berdiam diri di rumah. Ini yang membuatkan dirinya mengambil keputusan untuk menyertai perlumbaan S1K.

Minggu hadapan pelumba ini akan berangkat ke Valencia kemudian pulang semula ke sini untuk S1k dan kemudian kembali ke Valencia untuk sesi percubaan jentera pada musim hadapan. Selepas itu, beliau akan kembali ke sini untuk persediaan WTCR (FIA World Touring Car Cup)

Ini kerja saya, sama seperti orang lain kerja di pejabat. Ini kerja saya, saya perlu berlatih hari-hari dan bersedia untuk berlumba,” katanya dalam majlis pengumuman pasukan HI-REV SIC Dream Chaser, semalam.

Penyertaan Hafizh Syahrin di S1K adalah sebahagian daripada syarat wajib untuk memperoleh lesen dari Persekutuan Automobil Antarabangsa (FIA) bagi membolehkannya bertanding dalam WTCR yang akan diadakan sempena Races of Malaysia Sepang dari 13 hingga 15 Disember ini.

Terdahulu, Ketua Pegawai Eksekutif SIC, Datuk Razlan Razali berkata, Hafizh akan bertanding di Sepang Racing Team dan bergandingan bersama seorang lagi pelumba MotoGP popular iaitu Franco Morbidelli serta pelumba World Superbike Championship dari Belanda, Michael Van Der Mark bagi perlumbaan motosikal, FIM Endurance World Championship, sehari sebelum saingan WCTR.

Pemilihan Hafizh Syahrin juga adalah bertujuan untuk menarik orang ramai menonton perlumbaan tersebut.

Terdahulu, Hafizh Syahrin disahkan tiada dalam pelan KTM Tech3 musim hadapan. Klik pautan di bawah untuk bacaan lanjut.

Hafizh Syahrin Sah Tiada Dalam Pelan KTM Tech3 Musim Hadapan


Hafizh Syahrin Pemilik Cap Dagangan ‘Bossku’?

Peminat setia MotoGP pasti kenal sangat dengan nama Hafiz ‘El Pescao’ Syahrin. Beliau bersama Miguel Oliveira akan menunggang untuk Red Bull KTM Tech 3 dan memberi saingan sengit kepada pelumba lain untuk musim kedua Hafizh dalam sirkuit MotoGP.

Seperti semua peminat sedia maklum, Hafizh menggunakan nombor bertuah ’55’ sebagai nombor perlumbaan beliau. Disebabkan nombor ini, beliau turut mendapat nama timangan ‘BO55KU’ ketika di dalam litar.

Hi Guys,My New Snapback is ready today u guys can buy today at @elpescao55merchandise 🔥🔥🔥 500PCS only!!!! @officialfanclubhafizhsyahrin #rezekidariAllah #teamHS #BO55KU #BeLegit – – RM 100 Rm 110 with post!!!! – – Contact Apek – 017 2937560

A post shared by  Hafizh Syahrin Abdullah (@hafizh_syahrin) on Jan 23, 2019 at 12:24am PST

Ketika ini, perkataan ‘Bossku’ sedang popular di kalangan masyarakat Malaysia selepas bekas perdana menteri Malaysia, Dato’ Sri Najib Razak banyak menggunakan perkataan tersebut di dalam posting media sosialnya. Disebabkan perkataan bossku ini semakin popular, maka muncullah pelbagai barangan merchandise yang menggunakan perkataan ‘bossku’ ini di pasaran.

Namun, rupanya sudah ada individu yang sudah claim perkataan ‘bossku’ ini sebagai cap dagangan beliau. Menurut posting saudara Zaiful Zalizam, tahun lalu, Hafizh Syahrin sudah membuat permohonan di MyIpo untuk menjadi pemilik hakcipta perkataan Bossku.

Permohonan Hafizh Syahrin pada ketika ini masih lagi dalam proses dan sekiranya ianya diluluskan, Hafizh bakal mempunyai kuasa untuk menyaman mana-mana pihak yang menggunakan perkataan ‘bossku’ pada produk tanpa kebenaran daripada pihak Hafizh.

Perkataan bossku ini sebenarnya sudah popular di kalangan penduduk Sabah sejak dahulu lagi tetapi semakin popular sejak ianya digunakan oleh Dato Sri Najib Razak. Adakah ianya satu tindakan bijak oleh Hafizh untuk menjadikan perkataan ‘bossku’ sebagai trademark beliau?


Hafizh Syahrin Sah Tiada Dalam Pelan KTM Tech3 Musim Hadapan

Hafizh Syahrin Abdullah tidak akan berlumba lagi bersama pasukannya, Red Bull KTM Tech3 untuk kejohanan MotoGP musim hadapan.

Perkara berkenaan disahkan selepas KTM Tech3 mengumumkan Brad Binder dari Afrika Selatan yang menyertai pasukan berkenaan musim hadapan. Pengurus KTM Tech3, Herve Poncharal menyifatkan Binde sebagai seorang pelumba yang agresif dan mempunyai sifat tidak mudah menyerah kalah.

Binder kini berada kelas Moto2 bersama Red Bull KTM Ajo dan bersama Miguel Oliveira, akan mengemudi pasukan KTM Tech3 selepas ini. “Ianya satu peluang yang hebat. Saya mahu berterima kasih kepada pasukan Red Bull KTM Tech3 yang mempercayai keupayaan saya serta menjadikan impian saya untuk berlumba di sirkit MotoGP menjadi kenyataan,” kata Binder.

Keputusan KTM Tech3 ini sedikit sebanyak mencetuskan tanda tanya tentang masa depan Hafizh Syahrin. Adakah Hafizh Syahrin akan terus berada di saingan MotoGP musim hadapan? Banyak kemungkinan yang boleh terjadi dalam dunia MotoGP dan kita doakan yang terbaik untuk Hafizh Syahrin.


Haikal Irfan Buktikan Boleh Berjaya Sebagai ‘Influencer’ Di TikTok, Pendapatan Pernah Cecah RM50,000 Sebulan

Pempengaruh atau selebriti TikTok, Haikal Irfan mendedahkan pernah melarikan diri dari rumah kerana keluarga menghalangnya untuk menjadi pempengaruh media sosial TikTok atau dikenali juga sebagai influencer.

Memetik sumber, difahamkan pempengaruh berusia 23 tahun itu mempelajari bidang kulinari dan memulakan kerjaya dalam dunia masakan sebagai cef pelatih atau commis cef di sebuah hotel.

Walau bagaimanapun, dia diberhentikan kerja sebagai cef pelatih sewaktu Perintah Kawalan Pergerakan (PKP) dan pulang ke kampung, Ipoh.

Pada masa itu, cintanya pada TikTok berputik setelah bosan menganggur di rumah. Dia mempelajari cara untuk mencari duit melalui aplikasi TikTok.

Haikal mengatakan dia tidak menyangka selama dua bulan bermain aplikasi tersebut, videonya menjadi tular. Perasaannya semakin semangat untuk pergi jauh dengan aplikasi itu bagi menghasilkan video lebih kreatif dan berkualiti.

Walapun tidak direstui kedua orang tuanya, kini dia berjaya menjadikan pempengaruh sebagai kerjaya hingga mampu menjana pendapatan bulanan sekitar RM10,000, bahkan pernah mencecah angka RM50,000 sebulan.

Sementara itu, Haikal atau nama sebenarnya Muhammad Haikal Irfan Othman berkata, dia pulang ke rumah setelah tiga bulan untuk memohon maaf dan meminta restu orang tuanya.

Kandungan TikTok Haikal mengenai kehidupan orang kampung yang cuba memodenkan hidup. Kini, dia boleh tersenyum dengan pencapaiannya yang dapat membuat inspirasi pada orang ramai serta kebanggan buat kedua ibu dan bapanya.

Pada Jun lalu, satu lagi pencapaiannya apabila berjaya mengumpul sejuta pengikut di media sosial miliknya.

Paling menarik sekali, ibunya, Noor Azimah Yusof turut memuat naik akaun TikTok dan menghasilkan kandungannya sendiri untuk tontonan umum.


Pendakian Terlarang Dan Paling Epik Di Hawaii Ini Mungkin Hilang Untuk Selama-Lamanya

Pendakian terlarang dan paling epik buat pendaki?

Ramai yang teruja apabila melihat rakaman gambar dan video di kawasan ini. Malah, para pendaki mengidamkan tempat ini walaupun ia kawasan terlarang. Ini semua gara-gara keindahan pemandangan membuatkan pendaki seolah-olah berada di jambatan menghala ke syurga.

Jika dilihat dari rakaman gambar dan video sudah buat kita teruja, pastinya tidak terkata apabila dapat melihat sendiri dari lensa ciptaan-Nya ini. Itulah yang buat para pendaki meronta-ronta untuk menjejakinya walaupun ia telah diwartakan sebagai kawasan larangan untuk orang awam.

Tempat yang dimaksudkan ini berada di kepulauan terkenal di Amerika iaitu O’ahu, Hawaii. Ia terletak jauh di atas pergunungan dan penghubungnya ialah jambatan yang memiliki 3,922 anak tangga dengan kelebaran sebuah kerusi roda bersaiz 18 inci.

Nama diberi Haiku Stairs turut menerima nama jolokan ‘Stairway to Heaven’ ini bermula di Lembah Haiku berdekatan Kaneohe dan perlu memanjat setinggi 2,800 kaki pada sudut 30-darjah.

Tujuan asal jambatan ini dibina adalah sebagai akses tentera ke Stesen Radio Laut Lembah Haiku yang terletak di 2,800 kaki dari aras laut bagi membolehkan pihak kapal selam Navy menghubungi Hawaii dari jarak sejauh Teluk Tokyo dan rantau Pasifik.

Ia mula dibina pada 1942 menggunakan kayu-kayu untuk bina tangga. Kemudian ditukarkan dengan jambatan kayu. Pada pertengahan tahun 50-an, jambatan kayu ditukarkan dengan besi secara berperingkat. 1987 merupakan tahun terakhir stesen beroperasi dan trek turut ditutup kepada orang awam selepas itu.

Haiku Stairs dijadikan kawasan larangan kerana faktor keselamatan. Kebanyakan kondisi trek dan jambatan tidak dalam keadaan baik.

Selepas dirempuh ribut pada pertengahan Februari 2015, kondisi makin teruk dan lebih berbahaya sehingga tidak boleh digunakan lagi trek jambatan tersebut. Sesungguhnya memang wajar tindakan pihak berkuasa memperketatkan kawalan dan larangan selepas melihat kerosakan ini.

Oleh itu, yang tinggal kini hanyalah kenangan. Anda boleh batalkan Haiku Stairs dari senarai impian anda dan ini kami kongsikan beberapa gambar menarik yang pernah dirakam oleh pendaki-pendaki sebelum ini buat tatapan anda:

Jika anda mahu juga tahu bagaimana untuk sampai ke sini, anda boleh baca info tersebut disini: How to get to Haiku Stairs

Sumber: Huffington Post, Buzzwok, Unreal Hawaii, Odditycentral, Travel and Stories

LIKE dan FOLLOW Vocket di Facebook serta Instagram


Rekaan Uniform Hainan Airlines Mungkin Yang Tercantik Ketika Ini

Rekaan uniform yang dipakai pramugari dan pramugara sedikit sebanyak melambangkan imej sesebuah syarikat penerbangan dan sebuah syarikat penerbangan dari China ini kini mendapat perhatian dunia.

Hainan Airlines berkolaborasi dengan seorang pereka fesyen terkenal Laurence Xu untuk mereka uniform terbaru syarikat itu dan ianya sangat unik dan cantik. Uniform terbaru ini diinspirasikan dari pakaian traditional China, Cheongsam yang digabungkan dengan rekaan moden.

Uniform ini dipersembahkan kepada umum buat pertama kali ketika Paris Couture Week. Rekaan kostum ini mempunyai corak awan, ombak dan burung disamping rekaannya yang menggabungkan rekaan timur dan barat.

“Kolaborasi Hainan Airlines bersama Lawrence Xu ini adalah antara yang baru dalam industri ini. Kami bukan sahaja mahu mencipta uniform tetapi mahu meningkatkan imej international untuk syarikat kami. Kami mahu pengguna servis kami tahu China kini sudah moden dan trendy,” kata Xu Fei, direktor untuk Hainan Airlines.

Pakaian untuk pramugara masih mengekalkan rekaan western tetapi dengan rekaan mandarin collar. Jika tujuan utama Hainan Airlines ingin mendapat perhatian dunia dengan kostum ini, mereka sudah berjaya dan jujurnya, kostum mereka ini memang nampak gah dan hebat. Ada yang pernah terbang bersama Hainan Airlines sebelum ini?


4 Pilihan Set Komputer Mampu Milik Ini Sesuai Untuk Pembelajaran Anak Anda

Zaman berubah dengan begitu pantas di mana hampir semua kerja-kerja harian dilakukan oleh komputer. Ini menunjukkan bahawa ilmu pengetahuan tentang komputer amatlah penting kepada generasi zaman sekarang.

Menyahut cabaran dunia teknologi hari ini, tidak salah kalau kami cadangkan kepada ibu bapa untuk mula melatih anak-anak mereka belajar menggunakan komputer sejak kecil lagi. Kami yakin, ianya sangat bermanfaat untuk masa akan datang.

Buat permulaan awal, tak perlu komputer yang mahal-mahal lagi. Cukup sekadar penyediaan fungsi asas untuk mereka belajar menaip, membuat surat-menyurat, belajar mencari info di internet dan pelbagai lagi. Di internet sekarang ini pun sudah banyak laman web yang menyediakan latihan percuma untuk kanak-kanak. Contohnya permainan Learning Games For Kids ini.

Oleh itu, kami syorkan 4 pilihan set komputer dengan fungsi asas boleh anda dapatkan pada harga di bawah RM400 sebagai permulaan. Oh ya! Tidak semestinya juga. Buat anda yang mahu mencari komputer untuk kerja-kerja ringan pun sesuai. Nak main game gempak atau kerja grafik tinggi memang tak sesuailah.

Set lengkap berserta mouse dan keyboard, 2 bulan jaminan. Sistem operasi Windows, RAM 2 GB, tersedia dengan sambungan WIFI. Anda boleh dapatkan set komputer dengan harga RM388 ini di sini.

Set lengkap berserta mouse dan keyboard, 3 bulan jaminan. Sistem operasi Windows, RM 2GB, tersedia dengan sambungan WIFI. Dapatkan di sini.

Set lengkap berserta mouse dan keyboard, 2 bulan jaminan. Sistem operasi Windows, RM 2GB, tersedia dengan sambungan WIFI. Dapatkan di sini.

Set lengkap berserta mouse dan keyboard, 1 tahun jaminan. Sistem operasi Windows, RAM 2GB, tersedia dengan sambungan WIFI. Model ini juga merupakan model dengan spesifikasi terbaik anda boleh dapatkan berdasarkan kekuatan processor yang digunakan. Anda boleh dapatkannya di sini.

Mungkin di sini lahirnya si cilik pintar yang mahir dalam penguasaan IT dan pengaturcaraan.


Hairul Azreen Disenarai Sebagai Pelakon Bagi Filem Aksi Antarabangsa ‘Berzerker’

Siapa sahaja yang tidak mengenali nama Hairul Azreen, seorang pelakon ‘Hero Malaya’ yang sering membintangi filem-filem aksi tempatan iaitu Paskal, Polis Evo 2 dan Wira.

Tidak dinafikan lagi, lakonan aksi yang dipersembahkan oleh Hairul Azreen di layar perak sememangnya begitu hebat sekali sehinggakan lakonan beliau telah berjaya menambat hati salah seorang pengarah filem antarabangsa.

Terbaharu, Hairul Azreen disahkan dan disenaraikan dalam barisan pelakon bagi membintangi sebuah filem aksi bertajuk Berzerker terbitan produksi dari UK. Ini sungguh membanggakan kita semua kerana Hairul Azreen telah membuktikan bahawa bakat lakonan anak Malaysia sudah mula diterima oleh pemain industri filem antarabangsa.

Filem arahan Ranjeet S.Marwa ini sudah pun menjalani proses pra produksi (perbincangan dan persiapan) sejak Mac lalu dan dijangka akan menjalani proses pengambaran bermula pada musim panas ini di Birmingham.

Sedikit sinopsis, dalam filem ini, Hairul akan melakonkan watak sebagai Noble, seorang bekas penjenayah yang ingin membalas dendam terhadap apa yang telah berlaku pada masa silamnya.

Tambah menarik, kata pengarah Ranjeet, filem ini akan menggabungkan elemen yang ada dalam dua filem pecah panggung iaitu filem sains fiksyen Blade Runner dan filem aksi perlawanan Ong Bak. Lakonan lagak aksi filem ini bakal dikoreografi oleh Kiran Pande, pereka lagak aksi dari Manchester.

Difahamkan Ranjeet dan Hairul sudah lama ingin berkolaborasi dalam sebuah projek filem dan Berzerker telah dilihat sebagai satu peluang keemasan untuk menyerlahkan bakat mereka berdua ini.

“Saya sangat teruja kerana diberikan peluang untuk menjadi sebahagian kru produksi di UK bagi filem Berzerker.

“Jalan cerita dan lokasi pengambaran semuanya hebat belaka lebih-lebih lagi ia diarahkan oleh pengarah yang sudah lama saya ingin bekerjasama iaitu Ranjeet S. Marwa.

“Jutaan terima kasih saya ucapkan kepada Ranjeet dan kru penerbitan. Kini, kita secara rasminya akan memulakan proses pengambaran tidak lama lagi,” ujar Hairul Azreen memetik laporan portal Film Combat Syndicate.

Dalam pada itu, pengarah Ranjeet turut berkata bahawa beliau sudah lama meminati lakonan Hairul. Beliau turut menjanjikan kolaborasi Hairul dalam Berzerker kali ini akan menghasilkan satu pengisian filem yang luar biasa untuk hiburan penonton.

Walaupun Berzerker bukan sebuah filem Hollywood, namun ia telah dilihat sebagai satu kejayaan buat Hairul Azreen kerana lakonan beliau telah berjaya mencuri perhatian pembikin filem antarabangsa.

Bukan sahaja seorang pelakon yang hebat, malah Hairul juga telah berjaya menerbitkan filem arahannya sendiri, Ada Hantu yang dijangka akan bersiaran di Disney+ Hostar pada pertengahan Ogos ini.

Poster filem Ada Hantu dikritik netizen, Hairul Azreen akui ia merupakan suntingan beliau sendiri. Klik pautan di bawah untuk membaca.

Poster Filem Arahan Pertama Dikritik Netizen Tidak ‘Berkualiti’, Hairul Azreen Akui Sunting Sendiri

Tidak Puas Hati Dengan Respon Yang Pelbagai, Ini ‘Review’ Penuh Filem Wira

Kemunculan Pelakon Malaysia Dalam Filem Sekuel ‘Train To Busan’ Buat Netizen Teruja


Haiwan Ini Terlalu Rindu Setelah Dua Tahun Tidak Berjumpa Tuannya Sehingga Pengsan

Anjing adalah makhluk Allah yang dicipta mengenali tuannya.

Ia dicipta bukan untuk dibenci, tetapi sebagai orang Islam ada tatacara yang perlu diikuti dalam mengendalikan anjing.

Video ini menunjukkan seekor anjing berjumpa semula dengan tuannya setelah 2 tahun tidak berjumpa.

Ia terlalu gembira, sehinggakan ter”pengsan” sebentar sebelum memeluk kembali tuannya.

Pastikan anda tidak memakai headphone sebelum memulakan video ini.


Haiwan Exotik Ini Menjadi Haiwan Kesayangan Kanak-kanak Ini. Memang Unik!

Kucing, anjing, kuda, malahan harimau dijadikan haiwan peliharaan dan teman bermain bukan perkara pelik.

Tapi bagaimana dengan siput? Kedengaran pelik kan?

Tapi tidak bagi kanak-kanak ini. Siput dibelai dan digosok seperti kucing.

Kongsikan dengan rakan anda kisah unik ini.


Haiwan Reptilia Juga Boleh Jadi Secomel Ini. Ada 10 Lagi Aksi Comelnya

Saya memang rasa geli dengan haiwan reptilia walaupun ianya seekor cicak. Tetapi apabila melihat aksi-aksi comel haiwan reptilia ini, hati melting gitu. Bagaimana dengan anda? :)

Pssttt… Kongsikan gambar-gambar comel ini dengan famili dan rakan anda yang geli dengan cicak dan reptilia lain ;)

Sumber: Gaia Online, Sluniverse, Linksservice


Monopoli Astro Sebagai TV Berbayar Tamat Februari 2017

Kerajaan mengekalkan hak eksklusif bagi penyiaran melalui satelit kepada pengendali "Astro" iaitu Measat Broadcast Network Systems (Malaysia) Sdn Bhd (MBNS) sehingga 28 Februari 2017, kata Kementerian Komunikasi dan Multimedia.

Dalam jawapan bertulis yang diedarkan di Dewan Rakyat hari ini, kementerian itu memberitahu bahawa hak itu dikekalkan berasaskan prinsip kedudukan "no worse off" semasa penghijrahan Lesen Penyiaran kepada Lesen Individu Pemberi Perkhidmatan Aplikasi Kandungan.

"Hak eksklusif ini diberi oleh kerajaan Malaysia kepada MBNS pada 1997, sebelum Lesen Penyiaran di bawah Akta Penyiaran 1988 MBNS berhijrah ke rejim baharu di bawah Akta Komunikasi dan Multimedia 1998 (AKM 98).

"MBNS boleh meneruskan perkhidmatan penyiaran TV berbayar menerusi satelit untuk tontonan langsung kepada umum selepas 2017, tetapi bukan secara eksklusif," kata kementerian itu menjawab soalan Datuk Hasan Arifin (BN-Rompin).

Hasan ingin tahu sama ada kerajaan akan menyambung hak eksklusif Astro yang akan tamat tahun depan.

Selain itu, kementerian itu menyebut syarikat-syarikat lain boleh mula memohon untuk membeli perkhidmatan penyiaran TV berbayar melalui satelit selepas 28 Februari 2017.

BACA: Kisah Sebenar Kenapa Ibu Muda Ini Menamatkan Langganan Astro Beliau

BACA: Guru Add Math Tarik Minat Muridnya Belajar Dari Game Clash Of Clans

LIKE dan FOLLOW Vocket di Facebook serta Instagram


Hak Pengkarya ‘Dicabuli’, Pelukis Ilustrasi Ini Dedah Agensi PR Mahu 80 Lukisan Secara Percuma?

Tidak semua orang memiliki bakat dan kemahiran untuk menghasilkan karya seni dan nilai sesuatu karya itu bernilai bagi pengkarya dan juga mereka yang menghargai hasil seni.

Akan tetapi, masih ada yang tidak menghargai sesuatu karya dan artist. Mana tidaknya, masih ada yang ingin mendapatkan karya secara percuma tanpa mengambil kira usaha dan titik peluh pengkarya tersebut.

Menerusi perkongsian Sue Anna Joe di Twitter miliknya, terdapat PR Agency yang menghubunginya di Facebook dan ingin beliau untuk lukis doodle pada 80 beg kertas sempena pelancaran produk baru syarikat terkemuka tanpa pembayaran.

Hilarious. And this company is like a big time capatalist company. Everyone knows them. They profit tenfold for each product sold.

Pretty sure they paid a huge amount to the agency. So don't give excuses of global restrictions that you can't pay.

— Sue Anna Joe (@sueannajoe_) April 30, 2020

Menerusi perkongsian tersebut, kita dapat lihat agensi tersebut memberikan tawaran untuk beliau dan sebuah syarikat terkemuka berkolaborasi. Jika beliau bersetuju dengan tawaran yang diberikan, bahan-bahan yang diperlukan oleh beliau akan disediakan pihak tersebut.

Malah, pihak agensi mengatakan akan memberikan kredit kepada beliau atas rekaan pada beg kertas jika bersetuju. Walau bagaimanapun, beliau menegaskan bahawa akan menerima tawaran tersebut jika disertakan dengan pembayaran.

Perkongsian tersebut mendapat perhatian netizen dan mencetus pelbagai reaksi daripada netizen. Rata-rata netizen berasa marah dan ada juga yang mengatakan bahawa selalunya ‘client’ telah berikan peruntukan mencukupi untuk promosi.

Artis dan influencer janganlah tertipu dengan PR company. They all dapat bayaran dprd client banyak kot. Bila PR company upah influencer or celebrity PR selalu cakap tak ada payment dan sebagainya sedangkan client dah sediakan cukup budget untuk promosi

— Januari Jones (@janejohan95) April 30, 2020

Dasar kapitalis..nak hat elok..tapi tak nak keluar modal..ingat orang tu bayar komitment bulanan dengan penghargaan semata ke?suh je anak bos dia conteng kat paper bag tu..guna lah design tu

— DaDdy sedang berRamadhan #StayHome (@AreWhereDaGreat) April 30, 2020

Hey agency peeps. Please don't do this. It is insulting to the artist and makes you and your client look bad.

If the client has the audacity to suggest something like this, it is our role to step in and tell them NO. Not try our luck with the 3rd party and hope they agree. https://t.co/g6qqmuPcXp

— Rinalerr (@crazycatmakcik) April 30, 2020

Selain itu, para netizen berpendapat bahawa idea dan hasil usaha untuk hasilkan karya sepatutnya dihargai dan dibayar, bukannya diperlakukan seperti ini. Malah, ada yang mengatakan bahawa sewajarnya beliau dibayar atas usaha beliau menghasilkan karya yang memakan masa dan tenaga.

Client unable to pay. But able to launch product. 🤦🏼♀ Now…since copyright belongs to you in total, opt for barter in royalty wise.. every package sold, 30% (or more) goes to you. Make it non-exclusive right for them. No reproduction. Further reproduction additional %. 😂

They should have come up with a budget then work accordingly. I mean if your budget is tight, find a part timers (students or interns) instead of full time artist.

How come your budget is only for $100 phone but you want an iPhone 11pro max? RIP logic

— MAFM 🇲🇾🇵🇸 (@fathimawardi) April 30, 2020

From what I see, they will just move in to the next one.

Sooner or later they're gonna find a desperate artist dying for a little bit of recognition or chump change.

— Ahmad Tongkeng (@AhmadTongkeng) April 30, 2020

Bukanlah mudah untuk mencari idea dan menghasilkan karya terbaik. Pastinya hasil seni seperti ini wajar untuk dibayar dan apa pula pandangan anda terhadap isu ini?

Sementara itu, kecoh beberapa hari lalu apabila dUCk Scarves kantoi tiru idea jenama ‘indie’ tempatan. Perkara ini bukan kali pertama, apa kata klik pautan di bawah untuk ketahui lebih lanjut.

dUCk Scarves Kantoi Tiru Idea Jenama ‘Indie’ Tempatan?

Alicia Amin Seru Model Boikot Bekerja Dengan Jenama dUCk

Stapler ‘dUCk’ Berharga RM80 Kembali Hangat Diperkatakan Netizen


Lelaki Ini Menulis Hakikat Hasad Dengki Dan Pengubatnya

Nota Editor: Penulisan ini ditulis oleh Tuan Suzardi Maulan, seorang penasihat kewangan, dan diterbitkan semula di Vocket dengan kebenaran beliau. Semoga penulisan ini membantu kita membuat keputusan yang lebih tepat apabila timbul rasa hasad dalam hati.

Sesungguhnya bermula kejahatan Iblis itu dari sifat hasad. Dengki. Orang Jawa kata envy.

Bila Allah SWT menciptakan datuk kita, Nabi Adam A.S maka semua malaikat sujud menurut perintah Allah, melainkan Iblis. Iblis kata, “Aku ini lebih baik dari Adam. Engkau jadikan aku daripada api sedangkan Adam dari tanah.”

Kita dulu mungkin pelajar paling pintar di sekolah. CGPA 4.0 di universiti.

Tapi hari ini kawan kita yang dapat nombor 30 di kelas dapat PhD dulu. Yang dapat CGPA 2.0 dapat beli BMW dulu. Kita tidak gembira.

Semua orang ada hasad. Termasuk orang agama.

Kita rasa kita dah power. Baca, khatam banyak kitab fiqh. Semua karya imam terdahulu dah kita baca termasuk ringkasannya sekali.

Tetapi orang lain yang dijemput beri ceramah, jadi penasihat Shariah. Kita tidak gembira.

Di mana-mana dapat berlaku hasad. Termasuk ketika menjadi tetamu Allah.

Kita pergi haji pakej. Tak ikut muassasah. Bayar mahal.

Tapi di tanah suci tengok yang pergi muassasah duduk hotel sekali dengan kita. Sakitnya hati tengok rombongan haji ‘murah’ duduk sekali dengan kita.

Dalam bisnes dan pelaburan… tak perlu tulis. Banyak sangat contohnya.

Namun sekiranya apa yang orang lain dapat itu, kita yang dapat, maka kita adalah manusia paling gembira. Tiada status FB yang cukup untuk gambarkan betapa hebatnya diri kita. Yang penting orang lain tak boleh dapat.

Nabi beritahu, hasad ini merosakkan kebaikan.. seperti api yang membakar kayu bakar.

Charlie Munger, rakan kepada Warren Buffett memberikan nasihat kewangan agar menjauhi sifat hasad, “(Envy) It’s 100% destructive.” Maksudnya nak jadi berjaya dalam hidup, urusan bisnes, urusan pelaburan, jangan ada hasad. Kena buang sifat hasad untuk berjaya dalam urusan duit.

Lagi awal kita buang sifat hasad ini lagi bagus untuk poket kita.

Tak boleh tengok orang lain untung beli saham untung 100%. Tak boleh tengok bisnes orang lain berkembang, dari jual online di rumah dan mampu beli kedai.

Mulalah hati rasa tak senang. Tak boleh tengok orang lain berjaya lebih sedikit dari kita. Tak boleh tengok orang lebih senang dari kita. Sebab kita rasa kita lebih bagus. Sebab kita rasa kita lebih hebat.

Imam Nawawi ketika mengulas hadis berkaitan hasad, dia mengggunakan hadis yang lain. Iaitu…

“Kita semua ada hasad dengkinya. Untuk menjauhi hasad, kita perlu diam dan jangan melakukan apa-apa (untuk khianat).”

Jadi, kita perlu belajar senyap. Tangan tak perlu tulis status bersifat hasad di media sosial, bila nampak benda yang dapat membangkitkan hasad dalam diri.

Kawan tulis dia berjaya dapat kereta idaman dia setelah lama berbisnes…

Senyum.

BACA: Perbezaan Konsep Rezeki Dua Lelaki Yang Wajar Diambil Iktibar

BACA Lagi: Orang Tabligh Tidak Bela Anak Dan Isteri? Ini Jawapan Seorang Tabligh

LIKE dan FOLLOW Vocket di Facebook serta Instagram


Satu Sikap Penting Bagi Lelaki Berkahwin Yang Ramai Gagal Amalkan Termasuk Aku

Ini adalah tahun ketiga aku menetap di Turki. Sudah bermacam-macam orang aku pernah bawa berjalan di sini. Tapi aku baru perasan satu perkara yang aku rasa menarik untuk dikongsi.

Selalu juga aku dapat pelanggan / peserta trip yang berjaya dalam hidup, kaya & mempunyai pengaruh dalam masyarakat. Mereka ini bermusafir dari jauh untuk bercuti di Turki. Kebiasaannya paling sedikit, 3 hari aku akan bersama-sama mereka.

Saidina Umar pernah mengajarkan jika hendak mengenali seseorang kita hendaklah bermusafir dengan orang itu. Kerana bermusafir ini memerlukan seseorang itu meninggalkan zon selesanya. Berada dalam keadaan zon tidak selesa selalunya kita boleh melihat karakter sebenar seseorang.

Baca: Pemilik Bisnes Ini Berkongsi Mengapa Perkahwinan Boleh Menjadikan Kita Kaya

BERSIKAP BAIK / LEMBUT TERHADAP IBU & ISTERI SENDIRI.

Itulah karakter yang aku selalu lihat ada pada pelanggan-pelanggan aku yang aku kira sebagai seorang berjaya, kaya atau mempunyai jawatan baik dalam kerjaya atau masyarakat.

Walaupun pangkat mereka besar seperti GM Petronas, pengarah syarikat, Dato’ tetapi apabila bercakap dengan ibu atau isteri sendiri, mereka amat berlembut. Tidak pernah lagi aku bawa orang-orang besar yang bersikap kasar dengan ibu atau isteri mereka.

Ada yang isterinya agak cerewet tetapi sang suami tetap bersikap tenang dan menurut sahaja kehendak isteri.

Itulah juga sikap abah aku sepanjang 32 tahun aku hidup tidak pernah aku tengok abah berlaku kasar terhadap mak aku malah bergaduh mulut pernah sekali sahaja aku lihat sewaktu kecil dahulu.

Abah aku ini hanya imam kampung biasa, pencen kerja kerani gaji terakhir tidak lebih RM1,500 tetapi dicukupkan rezeki dari segala hal.

Mungkin berkat kesabaran dan kelembutan melayan ibu dan isteri menambah pintu-pimtu rezeki untuk suami.

Namun realitinya, bagi aku sendiri bukan mudah nak jadi suami yang baik dan penyabar. Mungkin lebih mudah nak meratakan gunung dari menjadi suami yang baik. Perjalanan menjadi suami atau isteri sumpah sangat panjang.

Pada adik-adik yang belum berkahwin jangan mudah terpedaya dengan post-post manis bergula dari orang yang baru berkahwin setahun dua. Tips-tips kahwin yang bajet-bajet ‘deep’ bajet ‘islamik’ dari pasangan yang baru berkawin di instagram tu bolehlah diabaikan.

Percayalah mereka masih lagi di fasa menanam tebu di tepi bibir.

Baca lagi: Selepas 3 Tahun Berkahwin, Saya Dapati Ini 3 Perkara Paling Penting


7 Hakikat Yang Saya Tidak Sangka Ada Dalam Bisnes

Saya menyertai ABS 3 tahun yang lalu semasa ABS baru ditubuhkan. Semenjak ditubuhkan, dari masa ke masa ABS menambah rakan kongsi dan anak syarikat yang baru. Membangunkan syarikat Holdings bukan sesuatu yang mudah dan boleh berlaku dengan cepat.

Ia adalah pengalaman yang membuka mata, memenatkan, menggembirakan, mengecewakan, dan amat bernilai kepada setiap orang yang terlibat. Sebuah pengalaman adalah amat bermakna untuk melihat sendiri secara nyata bagaimana ABS membina, menjual dan mengubahsuai sebuah nilai tawaran (USP).

Banyak saya belajar mengenai model bisnes tertentu, mengenal pelanggan, mereka sistem dan membuat keputusan berdasarkan data yang ada.

Saya juga banyak belajar mengenai diri sendiri dan bagaimana membangunkan bisnes ‘ekonomi baru’ yang dinaungi oleh ‘sistem ekonomi lama.’

Perkara-perkara berikut mungkin kita tidak jangka sebelum memulakan syarikat dan membangunkan bisnes.

Sebagai manusia kita mahu bersama sebuah komuniti. Kita menghabiskan banyak masa melakukan sesuatu secara berkumpulan.

Semenjak di sekolah kita ada rakan sekelas, pasukan permainan, hubungan kekeluargaan dan rakan-rakan untuk berbual dan melepak bersama-sama.

Memulakan syarikat sendiri akan menghadkan aktiviti kita dengan komuniti kerana kita akan mula mengalami situasi kerja ‘long hours, high pressure.’

Tetapi apa yang menarik, kita akan mula mendapat komuniti baru dari kalangan usahawan, pelabur, rakan kongsi yang mengasaskan syarikat bersama-sama dan lain-lain. Ini akan membentuk sistem sokongan untuk kita mendapatkan nasihat, bantuan, atau mungkin simpati untuk kita menerokai ‘hutan keusahawanan.’

Dalam dunia bisnes, tiada jalan yang terang dan telah siap-sedia untuk kita lalui. Kita sendiri yang kena menebas hutan dan membuat jalan sendiri.

Kita juga akan menentukan sendiri arah mana yang harus kita tuju. Memilih jalan adalah satu perkara, bertemu dengan lubang-lubang di tengah perjalanan pula ada satu perkara yang lain mesti diuruskan.

Ada juga orang memberi nasihat agar kita tiru sahaja bisnes-bisnes lain yang sudah berjaya.

Akan tetapi, jalan yang orang bisnes lain lalui belum tentu sesuai untuk kita lalui. Kita tidak boleh tiru bulat-bulat apa yang orang lain lakukan.

Berbisnes dengan meniru bulat-bulat apa yang orang lain lakukan bukanlah cara yang akan membuatkan bisnes kita berjaya dengan hebat.

Biasakan dengan ketidaktentuan jalan yang kita lalui. Uruskan risiko dengan cara ‘lean startup’ dan minimakan kerugian. Syarikat yang hebat dibina dengan bertindak mengambil risiko yang telah dikira. Mengambil risiko yang telah dikira dengan berkali-kali akan membawa kepada penemuan yang bermakna dan membentuk sistem syarikat yang kukuh.

Ini akan mengambil masa dan kerja kuat. Tetapi, ia amat berbaloi kerana akhirnya kita akan mempunyai sistem yang kukuh dan unik pada bisnes kita sahaja.

Sebagai orang yang berlum pernah berbisnes, perubahan adalah perkara yang kita tidak selesa. Dalam bisnes kita mesti biasakan diri dengan perubahan.

Sebagai syarikat yang mahu terus mengalami pertumbuhan positif, perubahan adalah perkara yang perlu sentiasa dilakukan.

Jika kita mahu dapat apa yang kita tidak pernah dapat, lakukan apa yang tidak pernah kita lakukan.

Syarikat-syarikat yang berjaya selalu melakukan perubahan dan sentiasa berinovasi.

Harga minyak sebelum ini berada USD120 bagi satu tong. Kemudian ia jatuh kepada USD30 bagi satu tong.

Orang bisnes mesti bersedia untuk bermain pada situasi ekstrim tinggi dan ekstrim rendah.

Berbeza dengan minda orang berkerja kerana gaji mereka sentiasa tetap setiap bulan.

Naik turun dalam adalah perkara yang mesti dibiasakan oleh orang bisnes. Situasi orang bisnes seperti menaiki ‘roller-coaster.’ Badan mesti kuat, jalan mesti tegap.

Perlu sentiasa ingat perkara ini terutama semasa kita berada di dalam situasi tinggi. Kita mesti membuat persediaan suatu hari nanti kita akan berada pada situasi rendah.

Nabi Yusuf membuat persediaan rapi semasa 7 tahun hasil negara tinggi bagi menghadapi 7 tahun negara tiada hasil.

Kita dan syarikat adalah dua pihak yang berbeza.

Kita bertanggungjawab untuk menjaga diri kita sendiri.

Bukan tugas syarikat untuk pastikan kita makan dengan baik, cukup tidur dan menjaga hubungan kekeluargaan.

Dalam proses membangunkan syarikat, mudah untuk kita lupa apa yang penting terhadap diri sendiri.

Sentiasa perhatikan dan jaga prioriti profesional dan peribadi.

Semua orang ada pendapat sendiri yang dia rasa yakin.

Apabila kita memulakan syarikat kita sendiri, orang-orang di sekeliling kita tentunya ada pendapat tersendiri terhadap bisnes yang kita jalankan. Ada nasihat yang memberi inspirasi dan ada orang yang mengkritik apa yang kita lakukan.

Walau bagaimanapun, kita sendiri yang lebih tahu bisnes yang kita jalankan. Biasanya, saya abaikan sahaja 90% daripada kata-kata orang lain.

10% nasihat yang saya terima adalah daripada mentor dan orang yang layak memberikan nasihat. Orang yang layak memberikan nasihat adalah orang yang menjalankan bisnes dan dia betul-betul tahu selok-belok dalam bisnes.

Sebelum memulakan bisnes, kita sudah ada sangkaan tertentu apa yang kita akan capai.

Apabila kita mula melancarkan MVP (produk) pertama, kita mula melihat banyaknya peluang-peluang lain yang boleh kita capai jauh melebihi apa yang kita sangka pada peringkat awal.

Dalam bisnes yang berbentuk startup, belum ada SOP yang tetap. Kita akan melompat-lompat melakukan banyak perkara. Ini memberi peluang untuk kita mendapat banyak kemahiran sebelum naik ke peringkat yang seterusnya.


Hakim Putuskan 18 Penuntut UPNM Didapati Bersalah Dalam Kes Kematian Allahyarham Zulfarhan

Sekitar Jun tahun 2017, kita dikejutkan dengan sebuah kes di mana seorang penuntut Universiti Pertahanan Nasional Malaysia (UPNM) disahkan meninggal dunia selepas didakwa dibelasah beramai-ramai menggunakan seterika wap, tali pinggang, getah paip dan penyangkut baju.

Insiden yang berlaku nyata mengejutkan orang ramai melihatkan mengetahui isu ini berlaku di sebuah universiti tempatan. Allahyarham Zulfarhan dilaporkan meninggal dunia pada 1 Jun dan dikebumikan pada 2 Jun 2017.

Kes yang berlaku turut dibicarakan di mahkamah tinggi melibatkan sekumpulan penuntut UPNM yang didakwa membunuh, subahat bunuh dan mencederakan Zulfarhan.

Perbicaraan tersebut walau bagaimanapun berjaya mendapat kata putus menerusi keputusan akhir yang dibacakan oleh Hakim Mahkamah Tinggi Datuk Azman Abdullah pada hari ini.

Keadilan untuk Allahyarham Zulfarhan & keluarganya.

18 penuntut #UPNM didapati bersalah atas pertuduhan membunuh, bersubahat membunuh & mencederakan Allahyarham. pic.twitter.com/8Tn9h6ti1B

— MohdFaizalHassan 🇲🇾 (@f4izalhassan) November 2, 2021

Menerusi keputusan mahkamah, dilaporkan keputusan berpihak kepada keluarga Allahyarham Zulfarhan pada hari ini apabila 18 penuntut #UPNM didapati bersalah atas pertuduhan membunuh, bersubahat membunuh & mencederakan Allahyarham.

Enam individu tertuduh didapati bersalah di bawah Seksyen 304 Kanun Keseksaan kerana membunuh dan bersubahat membunuh arwah. Selain itu, mahkamah mendapati 12 yang lain bersalah dengan sengaja menyebabkan kecederaan terhadap mangsa untuk mendapatkan pengakuan bahawa dia telah mencuri komputer riba.

Sekiranya 6 suspek yang dituduh membunuh didapati bersalah di bawah seksyen 304 Kanun Keseksaan, kesemua mereka akan terlepas tali gantung.

Hanya Seksyen 302 Kanun Keseksaan membawa hukuman gantung sampai mati mandatori.

— Sir kamarul (@kamarul14) November 2, 2021

6 penuntut UPNM berkenaan didapati bersalah di bawah Seksyen 304 Kanun Keseksaan manakala baki 12 penuntut lagi didapati bersalah di bawah Seksyen 330 Kanun Keseksaan.

Ketika ini mahkamah berehat sebentar dan hakim akan mengumumkan hukuman dikenakan kepada semua tertuduh selepas mahkamah bersidang semula.

Tular pada minggu ini apabila pasangan ini menjadi netizen selepas memaki hamun pihak pengawal keselamatan gara-gara tidak menjaga anak mereka sendiri.

Tinggal Anak Dan Maki Hamun Pengawal Keselamatan, Tindakan Pasangan Ini Raih Perhatian Netizen

Dinafikan Hak Oleh KFC Kerana OKU, Luahan Wanita Ini Undang Kemarahan Netizen


10 Lapangan Terbang Ini Disenarai Berbahaya Untuk Mendarat. #9 Lokasi James Bond Tunjukkan Skill

10 lapangan terbang ini disenaraikan sebagai merbahaya sewaktu kapal terbang mendarat dan berlepas kerana berbagai faktor di sekitar lapangan terbang itu sendiri, antaranya angin yang kuat, landasan yang pendek, permukaan sekitar lapangan terbang yang bergunung ganang dan berbagai faktor lagi.

Walaupun mencabar, ia tidak menghalang para juruterbang dari menjalankan tanggungjawab mereka.

1. Toncontin International Airport, Honduras

Meskipun pesawat sebesar Boeng 727 mendarat dan berlepas setiap hari dari lapangan terbang ini, ia di kategorikan nombor 2 berbahaya di dunia disebabkan oleh muka bumi di sekitarnya yang bergunung ganang dan landasan sepanjang 7000 kaki. Kemalangan sewaktu mendarat juga pernah berlaku di sini pada tahun 2008 dan menyebabkan kematian 5 penumpang.

Lapangan terbang ini juga hanya mempunyai 1 saja laluan mendarat dan berlepas, menjadikan risiko di lapangan terbang ini berganda.

Lapangan terbang ini sering di cadangkan untuk penambah baikan kerana landasannya yang pendek. Panjang lapangan terbang ni hanya  4000 kaki saja.

Lapangan terbang ini disediakan untuk penduduk pulau peranginan ini yang berjumlah hanya 39 orang dan juga para pelancong. Silap gaya landing dalam laut kalau dah macam gini. Keliling air je. Dah la landasan pendek.

3. Gibraltar International Airport, Gibraltar

Lapangan terbang ini berkongsi landasan dengan jalan raya! Setiap kali ada pesawat mendarat, kenderaan yang lalu lalang mesti berhenti dan berikan laluan pada kapal terbang dulu.

Sehingga kini dikhabarkan tiada kemalangan berlaku di sini. Harap-harap ia kekal begini.

Dibina di atas sebuah pulau, ia merupakan antara lapangan terbang yang mempunyai terminal terpanjang di dunia.

Lapangan terbang ini terselamat dari ribut taufan yang melanda pada 1997 dan gempa bumi pada tahun 1998. Tiada satu pun yang terjejas di lapangan terbang ini sewaktu 2 kejadian ini berlaku, hatta retakan pada tingkap kaca pun tiada.

Satu-satunya cabaran yang buat pengurusan di lapangan terbang ini pening sekarang ialah ia bakal tenggelam bersama pulau ini!

5. Wellington International Airport, New Zealand

Landasan yang pendek, di tambah pula dengan pukulan angin yang kuat dari Selat Cook menjadikan pendaratan di lapangan terbang ini mencabar. Silap gaya, mendarat dilaut jawabnya.

Sewaktu dibuka pada tahun 1964, landasan di lapangan terbang ini hanyalah sepanjang 5,250 kaki.

Selepas berlakunya kemalangan di sini pada 1977  dimana sebuah kapal terbang Boeng 727 telah melanggar tembok bukit dan berakhir di pantai, salah satu landasannya di panjangkan lagi sebanyak 655 kaki.

Pada awal tahun 2000 panjang landasan ini di tambah lagi hingga ke pantai. Panjang atau tak, waktu mendarat di lapangan terbang ini tetap mencabar termasuk bagi juruterbang yang mahir dan berpengalaman.

Selain dari ‘instinct’ dan fokus, sewaktu mendarat  juruterbang juga harus mengemudi pesawat ke puncak gunung sebelum membelok dengan pantas ke kanan bagi mengelak dari terhempas dan agar betul-betul mendarat di landasan dengan tepat.

Nama asal lapangan terbang ini adalah Lukla Airport. Kemudian ditukar nama ke Tenzing-Hillary Airport sempena nama pendaki pertama yang berjaya sampai ke puncak Gunung Himalaya.

Angin yang kuat dan kabus tebal sudah pastinya menyukarkan para juruterbang mengemudi pesawat sewaktu mendarat. Tapi yang paling ngeri adalah jurang setinggi 2000 kaki yang menanti di hujung landasan. Beberapa kemalangan telah berlaku sewaktu pesawat mendarat di sini.

8. Barra International Airport, Scotland

Satu-satunya lapangan terbang yang juga adalah pantai yang menjadi tempat orang ramai berjemur dan mandi manda selepas waktu ia beroperasi.

Bukan itu saja, sewaktu air pasang diwaktu senja juruterbang tiada pilihan lain selain dari melihat lampu kereta yang lalu lalang di tepi pantai sebagai panduan untuk mendarat.

Sehingga kini Barra Airport masih terus beroperasi dan diiktiraf oleh Air Traffic Organization meskipun menerima berbagai kritikan dan cadangan agar ia di lih ke lokasi yang lebih selamat.

Terletak di bandar Courcheve di Pergunungan Alps. Selain dari salji yang tebal, lokasi lapangan terbang di puncak pergunungan dengan angin yang kuat menjadikan pendaratan mencabar.

Lapangan terbang ini juga menjadi terkenal kerana aksi penuh gaya James Bond mengemudi pesawat sewaktu mendarat dalam ribut salji dalam filem Tomorrow Never Die.

Antartika sememangnya terkenal dengan cuaca melampau – suhu yang sangat sejuk, ribut salji dan salji tebal. Cabaran utama sewaktu mendarat ialah keadaan cuaca di sini, dan juga para juruterbang perlu memastikan kapal terbang tidak terbenam ke dalam salji lembut atau menyebabkan rekahan ais kerana di bawah antartica adalah laut!


4 Point Yang Saya Dapat Semasa 1 Flight Dengan Pemilik Mydin

Nota Editor: Siapa tidak teruja bertemu dengan usahawan berjaya di dalam penerbangan dan berpeluang dapat tip-tip berharga berkaitan bisnes. Itulah yang telah dialami oleh pemilik butik D’yana, Mohd Syafie yang terus berbunga-bunga hatinya apabil mendapati dia akan menaiki pesawat bersama Datuk Wira (Dr.) Haji Ameer Ali Bin Mydin. Ikuti 4 tip bisnes dari pemilik Mydin melalui perkongsian Mohd Syafie di Facebook. Dengan izin beliau, kami kongsikan semula di sini buat manfaat pembaca dan peminat Vocket.

4 point yang saya dapat semasa 1 flight dengan Datuk Wira Ameer Ali Mydin.

Semasa ternampak Datuk di check-in counter, hati saya terus berbunga bunga. Wow, saya 1 flight dengan orang hebat. Terkenang masa belajar di St. John dulu selalu ke Mydin Masjid India jalan-jalan cuci mata bersama kawan-kawan.

Datuk Ameer antara beberapa usahawan yang sangat-sangat saya kagumi. Saya suka bagaimana beliau mengembangkan perniagaan beliau. Saya juga suka bagaimana beliau dididik bapa beliau sama seperti bagaimana ibu bapa saya mendidik saya. Walau perniagaan sudah sebesar sekarang, beliau sangat humble dan mudah didekati.

Dalam banyak-banyak perbualan, saya rasa 4 perkara ini yang boleh saya kongsikan pada rakan-rakan muka bukuku.

(Harus digaris bawahi yang perbualan ini ditulis kembali dengan ayat yang mudah difahami dan ia bukan 100% seperti yang sebenar)

1. Kembangkan perniagaan dalam musim ekonomi gawat.

Mohd Syafie (S): Dengan keadaan ekonomi yang lembab sekarang, adakah ini masa yang sesuai untuk mengembangkan perniagaan?

Ameer Ali (AA): Masa inilah masa paling sesuai untuk mengembangkan perniagaan. Masa inilah banyak peluang yang sukar kita jumpa semasa ekonomi sedang rancak. Even saya pun banyak baru jumpa peluang peluang yang saya cari selama ini.

2. Nasihat untuk usahawan baru yang mahu berkembang.

S: Apa nasihat Datuk untuk usahawan baru macam saya yang mahu berkembang?

AA: Jangan gopoh apabila berkembang. Bina system betul-betul dahulu. Mydin pun tahun ini buka 5 cawangan baru sahaja.
(Maka bertepatanlah dengan apa yang selalu saya cakap, piramid tidak dibina dalam masa setahun dua untuk menjadi bualan berkurun kurun lamanya)

3. Kerja bukan lagi satu pekerjaan baginya.

AA: Saya datang bercuti. Hehehe. Apabila kita minat dan suka apa yang kita lakukan ia bukan lagi kerja.

AA: Jam? Tiada jam. Macam yang saya cakap sebelum ini, apabila kita minat dengan apa yang kita lakukan, ia tidak memenatkan. Kerana kita bukan sedang bekerja. Setiap hari seperti bercuti.

Akhir sekali beliau mengucapkan “Enjoy your business” menunjukkan bertapa beliau sangat minat dengan apa yang beliau lakukan.
Begitulah serba sedikit point point yang boleh saya kongsikan pada public.

Jika anda rasa perkongsian saya ini memberi manfaat, haruslah dikongsikan bersama orang lain supaya lebih ramai yang mendapat manfaat.

Baca: 5 Tip Menghadapi Tahun 2016 Yang Begitu Mencabar Kewangan Rakyat Malaysia

LIKE dan FOLLOW Vocket di Facebook serta Instagram


66 Logo Halal Dari 40 Buah Negara Yang Diiktiraf Oleh JAKIM

Pernah tak anda pernah mengalami masalah ‘susah nak cari makanan halal’ ketika travel? Terutama di negara-negara bukan Islam. Sampai nak beli makanan di super market pun was-was. Yang ada cop halal pun masih lagi ragu-ragu takut ‘halal tepek’.

Baik, buat pengetahuan anda, sebenarnya pihak Jabatan Kemajuan Islam Malaysia (JAKIM) telah memberi pengiktirafan kepada 66 badan pensijilan halal di luar negara dari 40 buah negara. Ini menunjukan negara di dunia hari ini sentiasa merujuk kepada Malaysia dalam konteks pensijilan halal kerana Malaysia memenuhi semua kriteria dan standard yang diperlukan antarabangsa. Power Malaysia!

Pengiktirafan ini diambil kira dari semua aspek baik dari segi pematuhan syariah, kebersihan, kesucian dan keselamatan. Sebagai rujukan anda, di bawah ini kami kongsikan ke semua 66 logo halal yang telah diiktiraf oleh JAKIM. Jangan lupa untuk bookmark artikel ini untuk rujukan di kemudian hari.

Oh ya, panduan ini juga boleh digunakan untuk anda semak sebelum membeli produk-produk makanan import yang dijual di pasaran.

Harap lepas ni anda tak curiga kalau tengok bentuk logo halal selain daripada logo ‘Halal Malaysia’. Sebabnya, semua logo halal di atas juga diiktiraf oleh JAKIM.


Halang Kenderaan Dan Buat Gangguan Seksual, Perbuatan Pemandu Kelisa Ini Undang Kemarahan Netizen

Seorang pemandu Perodua Kelisa mengundang kemarahan netizen apabila membuat gangguan seksual selepas tidak mahu mengalihkan kenderaan.

Dalam video yang dikongsikan semula oleh Twitter @MALAYSIAVIRALLL seorang pemandu Perodua Ativa merakam sebuah kereta Kelisa berada di belakangnya dan enggan berganjak walaupun sudah diminta alihkan kenderaan dengan cara baik.

— MALAYSIA MOST VIRAL (@MALAYSIAVIRALLL) April 11, 2023

Ketika wanita tersebut merakam tingkah laku pemandu Kelisa itu, dia segera bercakap dan mula membuat gangguan seksual melalui perbualan telefon.

Orang ramai marah melihat video itu, pemandu kelisa terbabit bukan sahaja mengganggu lalu-lintas, pada masa sama turut merendahkan maruah wanita seperti dirakam dalam video berkenaan.

Harap dia ditangkap didakwa dan menghabiskan masa di lokap. memalukan dunia. Jadi maaf kepada wanita itu kerana terdedah kepada perkara ini. #viralvideo #malaysia https://t.co/4lmmvom05T

— Aizad Hung 🇲🇾 (@AizadHung) April 11, 2023

Boleh aje alihkan kete masuk parking tepi tu. Amende nak park blakang kete org jugak. Hadow. Dr membazir call kenkwn yg xleh tlg bwk kete tu, boleh je ko gerak supaya akak tu boleh keluar. Amendeeeeee https://t.co/CvWuqDhXZs

— PrincesSA (@sashaalhalim) April 11, 2023

Ada unsur ugutan jenayah kat situ Seksyen 506KK, ugutan jenayah. @PDRMsia tlg bertindak https://t.co/m6pEHzAIBn

— Orenji オレンジ Kementerian Kamen Rider Malaysia (@OrenjiRenOren) April 11, 2023

Dalam satu video lain, beberapa orang awam berhampiran memberi bantuan dan meminta pemandu Kelisa meletakkan kereta di tempat lain.

Bagaimanapun kedengaran pemandu Kelisa itu menghadapi kesukaran untuk mengubah kenderaannya. Orang ramai tidak menolak pendapat pemandu lelaki itu mabuk ketika kejadian itu berlaku.

Orang ramai meminta pihak polis mengesan pemandu Kelisa itu dan mengenakan tindakan tegas terhadapnya.


Halang Lalu Lintas Dan Guna Nombor Plat ‘Fancy’, Konvoi BMW Singapura Kena 16 Saman

Sebanyak 16 saman dikeluarkan terhadap sekumpulan pemandu kereta yang berkonvoi sehingga menghalang lalu lintas di Jambatan Sultan Abdul Halim Mu’adzam Shah (JSAHMS) pada 9 Jun lalu.

Ketua Polis Daerah Seberang Perai Selatan, Superintendan Lee Chong Chern berkata, bertindak atas maklumat pihaknya telah mengesan kesemua pemandu berkenaan menginap di sebuah hotel di Batu Feringhi.

kelab kereta sekat abis jalan habuan#fypシ

♬ bunyi asal – panglimaperang – panglimaperang

“Pegawai penyiasat telah ke hotel berkenaan semalam kira-kira jam 2.12 petang sebelum meminta kesemua pemandu yang terlibat tampil ke Ibu Pejabat Polis Daerah Seberang Perai Selatan untuk tindakan lanjut.

“Susulan itu, seramai 12 pemandu telah hadir hari ini dan kita mengeluarkan 16 saman terhadap kesemua mereka.

“12 saman dikeluarkan atas kesalahan halang lalu lintas manakala empat lagi atas kesalahan nombor pendaftaran fancy,” katanya ketika dihubungi MalaysiaGazette.

Difahamkan, mereka yang disaman terdiri daripada warga tempatan dan Singapura.

Terdahulu tular satu rakaman video berdurasi 2 minit 50 saat di TikTok @akaunhambaallah memaparkan lebih daripada 10 buah kenderaan berkonvoi secara tiga barisan meskipun JSAHMS hanya mempunyai dua lorong sahaja, di mana konvoi itu menggunakan lorong kecemasan sebagai ‘lorong ketiga’.


Halang Laluan Pejalan Kaki Demi Keselamatan, Tindakan Wanita Bina Pagar Di Luar Kedai Dikritik Netizen

Sejak semalam, tular sekeping gambar di media sosial yang memaparkan sebuah kedai telah pasang pagar dihadapan kedainya yang dilihat menyusahkan pejalan kaki.

Melihat gambar tular, laluan kaki lima tersebut adalah kawasan kegunaan orang awam bukanlah hak milik kedai dan akan menyukarkan mereka yang mahu berjalan di situ terutama sekali orang kurang upaya.

Penularan gambar tersebut telah berjaya meraih perhatian orang ramai dan tindakan pemilik kedai telah menerima kecaman hebat netizen kerana dianggap tiada common senses serta menyusahkan orang.

Mengikut pemilik kedai, dia yang menerima kritikan hebat netizen tampil menjawab segala tohmahan netizen dalam satu hantaran di Facebook miliknya semalam.

Menurutnya, dia meletakkan pagar tersebut kerana mahu menjaga keselamatan harta benda kerana ada kejadian individu tidak bertanggungjawab menaiki motosikal di depan kedainya sehingga mahu terlanggar pintu kedai dan juga pelanggannya.

Malah, di depan kedainya itu juga turut menjadi ‘port’ untuk meletakkan motosikal individu tiada common senses sehingga menyusahkannya. Tambahnya, dia akan membuat laporan polis terhadap mereka yang komen secara berlebihan semalam akan isu tersebut.

Ketika artikel ini ditulis, hantaran yang ditulis pemilik kedai telah dipadamkan dan rakaman CCTV yang dikongsikannya berkaitan situasi yang dikatakanya itu turut telah dipadam.


Halang Tugas Polis Iring Konvoi TYT Sarawak, Pemandu Honda Dipenjara 12 Hari Dan Denda RM10,000

Sebelum ini pihak polis mengeluarkan satu kenyataan di mana seorang lelaki telah ditahan selepas disyaki menghalang penjawat awam yang sedang mengiringi orang kenamaan dan memandu secara gopoh di Lebuh Raya Sultan Iskandar menghala ke susur masuk ke Jalan Sultan Abdul Halim pada minggu lalu.

Seorang pekerja syarikat penyelenggaraan dipenjara 12 hari dan didenda RM10,000 oleh dua Mahkamah Majistret, kerana menghalang tugas anggota polis yang mengiringi konvoi Yang Dipertua Negeri Sarawak dan memandu kereta secara melulu serta berbahaya di Lebuh Raya Sultan Iskandar di sini, Jumaat lepas, lapor Astro Awani.

Majistret Aina Azahra Arifin menjatuhkan hukuman penjara tujuh hari dan denda RM3,000 terhadap Erdy Errwan Hamdan, 36, selepas dia mengaku bersalah menghalang Lans Koperal Mohd Azwar Iqbal Chinang, daripada menjalankan tugas rasminya mengiringi Yang Dipertua Negeri Sarawak di Lebuh Raya Sultan Iskandar, pada 11.30 malam, 6 Mei lepas.

Pendakwaan dikemukakan mengikut Seksyen 186 Kanun Keseksaan yang membawa hukuman penjara maksimum dua tahun atau denda maksimum RM10,000 atau kedua-duanya.

Majistret Amanina Mohamad Anuar pula menjatuhkan hukuman penjara lima hari dan denda RM7,000 serta tertuduh hilang kelayakan memegang atau mendapatkan lesen memandu tidak kurang lima tahun, selepas lelaki itu mengaku memandu kereta Honda Civic berwarna kuning dengan cara melulu dan berbahaya kepada diri sendiri dan pengguna jalan raya, pada 10 malam di lokasi dan tarikh yang sama

Kesalahan itu didakwa mengikut Seksyen 42 (1) Akta Pengangkutan Jalan 1987 dan boleh dihukum akta sama, yang membawa hukuman penjara maksimum lima tahun dan denda tidak kurang RM5,000 dan maksimum RM15,000 serta hilang kelayakan memegang atau mendapatkan lesen memandu tidak kurang lima tahun.

Aina Azahra memerintahkan tertuduh menjalani hukuman penjara tujuh hari itu bermula dari tarikh tangkap pada 7 Mei lepas atau dipenjara tiga bulan sekiranya gagal membayar denda, manakala Amanina memerintahkan hukuman penjara lima hari itu, berkuat kuasa hari ini atau dipenjara lima bulan jika denda gagal dibayar.

Timbalan Pendakwa Raya Nurilya Ellyna Norazman dan Pegawai Pendakwa Inspektor Abdullah Khazali, memohon hukuman setimpal bagi memberi pengajaran kepada tertuduh dan masyarakat.

Erdy Errwan yang tidak diwakili peguam merayu hukuman ringan kerana dia yang berpendapatan RM1,600 hingga RM1,700, perlu menanggung isteri serta dua anaknya masing-masing berumur enam dan tiga tahun selain bapanya baharu meninggal dunia.

Terdahulu, berdasarkan rakaman dashcam berdurasi 0.53 minit, Honda Civic itu bergerak laju dan memintas konvoi melalui laluan kecemasan di kiri jalan serta mengabaikan isyarat oleh juru iring supaya keluar dari laluan konvoi. Tindakan lelaki berusia 36 tahun itu telah menyebabkan berlaku pergeseran dengan sebuah lagi kenderaan lain.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Selepas mencetuskan pertikaian netizen, dua orang anggota polis yang mengiringi seorang anak ahli parlimen telah dikenakan siasatan tatatertib.

Iring Anak Ahli Parlimen Untuk Redah Trafik, Dua Polis Terlibat Kena Siasatan Tatatertib

Ambulans Didakwa Terpaksa Berhenti, Pihak Polis Jelaskan Isu Beri Laluan Pada Konvoi VIP

Konvoi VVIP Halang Ambulans Dan Lalu Lintas Di Dua Lokasi Berbeza Cetus Kemarahan Netizen


‘Halau’ Pekerja Untuk Balik On Time, Netizen Puji Datuk AC Mizal

Sejak kebelakangan ini, ramai yang mahukan majikan yang baik hati, memahami kerja keras seseorang staff dan menghargai usaha-usaha yang telah dilakukan oleh staf untuk sesebuah syarikat.

Baru-baru ini tular video di laman TikTok yang dikongsikan oleh SUKE TV di mana pemiliknya, Datuk AC Mizal tidak mahu pekerjanya kerja lebih masa.

Haa balik balik! 🤣🤣🤣🤣🤣🤣 DAC memang sempoi! 😆😆😆 #SUKEsangat

Video tersebut memaparkan Datuk AC Mizal sebagai majikan mengarahkan pekerjanya untuk balik meninggalkan pejabat apabila tamat waktu bekerja.

Malah, Datuk AC Mizal sempat berseloroh mahu matikan sambungan elektrik jika pekerjanya masih berkeras untuk duduk di pejabat menyelesaikan tugas mereka.

“Tutup wifi, aircond semua. Lepas pukul 6 semua pakai kipas. Balik balik balik! Kalau aku curah cat. balik sekarang. Pukul 6.05 petang, satu lif je buka eh,” katanya.

Menerusi video itu, pekerjanya ketawa melihat aksi majikan seolah-olah ‘menghalau’ mereka untuk pulang ke rumah dengan segera.

Memetik ruangan komen di dalam video tersebut, Datuk AC Mizal meraih pujian daripada netizen yang mengatakan sekiranya ada kekosongan kerja mereka mahu kerja di tempat tersebut.

Bukan itu sahaja, pengguna TikTok juga terhibur dengan gelagat Datuk AC Mizal serta memuji majikan sepertinya bertimbang rasa dengan pekerjanya semasa bekerja.


Hamas Dakwa Mossad Dalang Pembunuhan Imam Fadi Al-Batsh

Semalam gempar tentang isu pembunuhan terancang seorang imam dari Palestin, Fadi Al-Batsh yang ditembak mati oleh suspek yang menaiki motosikal berkuasa tinggi.

Pergerakan Perjuangan Islam Palestin (Hamas) mendakwa agensi perisikan rejim pengganas Israel, Mossad bertanggungjawab dalam operasi membunuh saintis dan ulama muda Palestin ini. Menurut pemimpin tinggi Hamas, Dr Fadi Al-Batsh adalah salah seorang ahli Hamas dan merupakan saintis muda yang hebat di kalangan mereka.

Wakil Hamas, Ismail haniyeh membuat kenyataan kepada Associated Press memberitahu Mossad tidak akan dapat lari daripada perbuatan yang keji ini. “Kami ambil serious tentang perkara ini. Kami tidak akan berdiam diri jika nyawa anak kecil, anak muda dan ulama kami dibunuh,” tambah Ismail.

Buat masa ini, pihak berkuasa Israel tidak mengeluarkan sebarang komen berkenaan kes ini. Tetapi Israel sebelum ini pernah melancarkan operasi sebegini rupa di seluruh dunia untuk mencari warga Palestin bijak yang memberi ancaman kepada negara berkenaan.

Imam Fadi yang berusia 34 tahun dibunuh oleh dua suspek dari jarak dekat dan sekurang-kurangnya 8 tembakan dilepaskan. Suspek kemudiannya melarikan diri dengan motosikal kuasa tinggi (model BMW 1100cc). Menerusi satu rakaman litar tertutup (CCTV), suspek menunggu lebih 20 minit untuk membunuh Dr Fadi berkenaan yang dalam perjalanan ke masjid untuk solat Subuh.

Dr. Fadi Al-Batsh adalah seorang yang mempunyai kepakaran dalam ilmu kejuteraan elektrik dan elektronik dan sudah menetap di Malaysia 8 tahun dan merupakan imam untuk salah satu masjid di Setapak. Persoalannya di sini semestinya bagaimana pembunuh upahan dari luar boleh lolos ke Malaysia?

Pensyarah Sains Politik Universiti Kebangsaan Malaysia (UKM), Abdul Muein Abadi turut memberi pendapat menyeluruh tentang kenapa boleh berlakunya kes pembunuhan seperti ini di Malaysia. Nyata mata-mata Israel ada di seluruh dunia dan tidak senang melihat ada orang Islam yang berjaya ilmu dunia dan agamanya. Al- Fatihah buat Dr. Fadi Al-Batsh.


Hampir 100% Rakyat Iceland Tonton Perlawanan Pertama Mereka Di Piala Dunia

Bola sepak sememangnya dapat menyatukan semua dan di Iceland adalah buktinya. Ketika perlawanan pertama negara berkenaan di Piala Dunia, siaran television di negara itu mencatatkan peratusan tertinggi untuk sebuah program; sebanyak 99.6% penonton television bersama-sama menyaksikan Iceland seri 1-1 dengan Argentina.

Data penonton yang dilakukan firma penyelidik Gallup, perlawanan itu turut memadam rekod terdahulu ketika Iceland menyertai suku akhir Euro 2016 di Perancis.

The other 0,4% was on the pitch! pic.twitter.com/FNtzRKTlrp

— Alfreð Finnbogason (@A_Finnbogason) June 18, 2018

Program apa yang ditonton 0.4% rakyat Iceland ketika itu? 0.3% daripada mereka menyaksikan program rancangan masakan The Great British Bake-Off dan 0.1% lagi menyaksikan siaran ulangan The Biggest Loser.

Iceland sememangnya negara yang tidak boleh dipandang rendah kerana berjaya mengikat gergasi bola sepak Argentina. Pastinya rakyat Iceland tidak sabar untuk menyaksikan perlawanan kedua negara berkenaan. Pada pendapat anda, mampukah Iceland mara ke peringkat seterusnya?


Hampir 15 Tahun Menghilang, Aiskrim Walls Viennetta Buat ‘Comeback’ Di Malaysia

Mengimbau kembali memori zaman 90 an, aiskrim Viennetta adalah aiskrim ‘mewah’ pada ketika itu. Akhirnya, aiskrim Viennetta yang menjadi kegemaran ramai orang telah kembali.

Adakah anda berasa teruja akan berita ini? Melalui perkongsian di Instagram pasaraya B.I.G, aiskrim Viennetta telah dijual di pasaraya tersebut. Aiskrim Viennetta ini hadir dengan dua perisa iaitu mint dan vanilla.

Yes, that's right! Since it's Christmas, we have more ice creams! Walls Viennetta has been a family favourite for any festive period. Available in two flavours, Vanilla and Mint, it's sure to add to the festivities. If you haven’t tried it, what are you waiting for? Come by to our B.I.G. outlets and get a Viennetta today! #bensindependentgrocer #eatdrinkshop #BIGchristmasfair #neversaynotoicecream

A post shared by  Ben's Independent Grocer (@bensindependentgrocer) on Dec 18, 2019 at 11:50pm PST

Untuk pengetahuan anda, aiskrim ikonik ini dijual pada harga RM35 dan anda boleh dapatkan aiskrim ini di kesemua cawangan B.I.G sebelum ia habis dijual. Apa kata kita cuba nanti dan makan bersama yang tersayang, pastinya rasanya lebih enak.

Sebelum ini, minuman coklat Oreo daripada McDonald’s telah mendapat perhatian netizen. Klik pautan di bawah untuk ketahui lebih lanjut.

Minuman Terbaharu McDonald’s Ini Sedang ‘Hit’ Di Malaysia

7-Eleven Malaysia Lancar Aiskrim Perisa Unik ‘Cili Dan Limau’

FamilyMart Perkenalkan Aiskrim Perisa ‘Belgian Dark Chocolate’ Edisi Terhad


Hampir 2 Bulan Tutup Kedai Kerana PKP, Netizen Kongsi Gambar Barangan Kulit Dipenuhi Kulat

Sektor perniagaan merupakan antara yang terjejas teruk dengan pelaksanaan Perintah Kawalan Pergerakan (PKP) dan situasi COVID-19 sejak ia mula dilaksanakan pada 18 Mac lalu.

Arahan sebelum ini yang tidak membenarkan kedai-kedai beroperasi ini bukan sahaja memberi kesan buat mereka dari sudut kewangan tetapi turut menimbulkan masalah dalam pengurusan barangan inventori atau produk-produk jualan.

Bukan sahaja barangan segar atau makanan yang menjadi mangsa dek kerana sifat mereka yang cepat rosak namun pakaian dan aksesori seperti beg tangan dan kasut juga turut menerima nasib yang hampir sama.

Melalui beberapa perkongsian yang dibuat netizen di media sosial sejak semalam, tersebar beberapa gambar yang menunjukkan aksesori-aksesori dan pakaian di sebuah pasar raya dijangkiti kulat selepas ditinggalkan selama hampir dua bulan kerana PKP.

Berikut adalah beberapa hantaran yang dibuat di media sosial menunjukkan barangan-barangan yang dijangkiti kulat sepanjang PKP berlangsung sebelum ini.

Bagaimanapun, kiriman-kiriman yang dibuat di media-media sosial ini tidak dapat dipastikan sumber asal atau pasar raya mana yang terlibat.

Namun, jika melihat kepada gambar-gambar ini tidak mustahil ia juga boleh berlaku di mana-mana sahaja jika tiada langkah persediaan dan pencegahan diambil sebelum premis-premis perniagaan ini menutup operasi mereka sebelum ini.

Walaupun tidak dapat dipastikan apakah punca sebenar yang menyebabkan berlakunya jangkitan kulat terhadap barangan kulit ini namun ia dipercayai kerana berada terlalu lama dalam suasana lembap serta tidak mempunyai sistem pengudaraan yang baik.

Situasi seperti ini sudah pasti bukanlah pemandangan yang mahu dilihat para peniaga setelah kembali untuk beroperasi, namun dek kerana tempoh PKP yang berlanjutan ini adalah antara realiti yang terpaksa dihadapi mereka selain daripada kehilangan jualan harian sebelum ini.

Perdana Menteri pada semalam mengumumkan tempoh kawalan pergerakan bakal dilanjutkan sehingga selepas Aidilfitri nanti. Baca perkongsian kami sebelum ini untuk mengetahui dengan lebih lanjut.

PKPB Disambung 4 Minggu Lagi, Tiada Perjalanan Rentas Negeri Balik Kampung Dibenarkan

Lagu Dipetik PM Ketika ‘Live’ Jadi Pencapaian Terbesar Artis Ini Selepas 30 Tahun